Έγινα 69..Ε! και...: Τι μου κάνετε;\nΜερικές φορές τα λόγια είναι ανεπαρκή και ο χρόνος δεν σου φθάνει για να εξηγήσεις πως δεν σου φθάνει για να κάνεις όσα θέλεις.\nΣτο κτήμα το ΣΚ και ένα κουτάκι σύνεργα για να ζωγραφίσω κι εκεί κάποια μικροπράγματα για τις κούτες μου στα ιδρύματα. Το τάμπλετ μου ακόμα στο σέρβις, σήμερα τους πήρα στο τηλέφωνο και τους τα έψαλα!!!!\nΈτσι απλά πέρασε το διήμερο μου , πήγαμε επίσκεψη το απογευματάκι οι τρείς γειτόνισσες στην μία γειτόνισσα όλες μαζεμένες ( γυναικοπαρέα) και όλο το πρωί βλέποντας και...κατσαδιάζοντας τον άνδρα μου που κλάδευε ( ήμαρτον Κύριε!) με την πατερίτσα και μία καρέκλα για να κάθεται πότε πότε. Τα νεύρα μου μαζί του ..τσατάλια μα..συγχρόνως τον καταλαβαίνω απόλυτα αφού κι εγώ από την ίδια ..πάστα είμαι.\nΦτιάχνω συνέχεια διάφορες Χριστουγεννιάτικες κατασκευές, ζωγραφίζω λιγουλάκι και ότι φτιάχνω τα βάζω σε ζελατίνες και τα μοιράζω στις 3 κούτες, δεν σας τα δείχνω γιατί είναι τόσα πολλά και τόσο διάφορα που θα ...βαριόσασταν.\nΧθες γυρίζοντας πήγαμε να δούμε τα εγγόνια μας, τα χαρήκαμε και μετά ένα πέρασμα από το γηροκομείο να επισκεφτούμε κάποιον που γνωρίσαμε και που είναι μόνος του χωρίς επισκέπτες. Η αλήθεια είναι ότι αυτές οι επισκέψεις μπορεί να "θρεύουν" τη ψυχή μου μα συγχρόνως με κάνουν να μελαγχολώ και με επηρεάζουν, λυπάμαι αφάνταστα τέτοιες καταστάσεις φίλοι μου.\nΜου ήρθε πάλι η επιθυμία να συνεχίσω το βιβλίο ( λέμε τώρα...βιβλίο!!!) που έγραφα και έτσι προς ικανοποίηση του άνδρα μου έβγαλα πάλι το λάπτοπ από τη βαλίτσα του και του κάνω σιωπηλή παρέα δίπλα του στο καναπέ και τα απογεύματα που νυχτώνει εύκολα μέσα στο τροχόσπιτο.\nΑπίστευτο μα σήμερα μόλις τώρα από προχθές άνοιξα τον υπολογιστή μου, όχι ότι δεν μου λείπει η παρέα σας μα γιατί ο χρόνος μου όλος μοιράζεται στο εργαστήρι μου και στον Δημήτρη που με θέλει κοντά του να του κάνω παρέα.\nΞέρω πως δεν το καταλαβαίνετε αυτό μα..όταν φθάσει κανείς στη δική μας ηλικία νομίζω πως αισθάνεται ο ένας από τον άλλο την ανάγκη και την ασφάλεια της συνεχής παρουσία δίπλα του. Το πόδι του από το σπάσιμο δεν του δίνει την ελευθερία κίνησης όπως παλιά και ακόμη δεν βγάζει το ειδικό μποτάκι του νάρθηκα παρά μόνο το βράδυ που κοιμάται. Νομίζω πως απλά φοβάται να βαδίσει χωρίς αυτό..Τέλος του μήνα στις 28 θα έχουμε πάλι τον μηνιαίο έλεγχο στο νοσοκομείο για την εγχείρηση του στο λαιμό..Φοβάται κι ας μη το παραδέχεται.. ίσως..γι΄αυτό με θέλει συνεχώς κοντά του.\nΒέβαια θα ομολογήσω πως σαν ..ελεύθερο πνεύμα αισθάνομαι πίεση γιατί τα ενδιαφέροντα μου μοιράζονται σε δημιουργίες όμως..όταν μπαίνω μέσα στο εργαστήρι μου και περάσει λίγη ώρα τα παρατάω και επιστρέφω κοντά του γιατί ακόμα και στο διπλανό δωμάτιο ...μου λείπει, τον νοιάζομαι και τον θέλω να είναι ευτυχισμένος όπως αντιλαμβάνεται αυτός την ευτυχία..δίπλα μου..( καλέ πόση γλύκα τελικά έχω και δεν το ξέρω;;;;).\nΦίλοι μου σας κούρασα με τις ανοησίες μου μα ..ήθελα λίγη παρεούλα στο καναπέ του μπλοκόσπιτου μου, ένα ..ξεσκονισματάκι , λίγο μουσικούλα στο χώρο και...\nΑναρτήθηκε από ΑΧΤΙΔΑ στις 6:42 μ.μ.\nΑχτιδούλα μου, είναι όμορφη η παρεούλα σε όλες τις ηλικίες.\nΌσο για την εγχείρηση, υπάρχει άνθρωπος που δεν φοβάται το χειρουργείο? Μάλλον όχι.\nΝα τον προσέχεις όμως να μην κάνει τέτοια με τις πατερίτσες μην πέσει και έχεις χειρότερα τρεχάματα.\nΓια τις δημιουργίες σου: Βρε, κοπελιά, είναι δυνατόν να βαρεθούμε να βλέπουμε τα υπέροχα δημιουργήματά σου? Θέλω φωτογραφίες! Πολλές! Όσο το δυνατόν περισσότερες. Έτσι, για να μπορούμε όλοι να θαυμάσουμε τα έργα που κάνουν τα μαγικά σου χεράκια.\n12 Νοεμβρίου 2018 - 7:00 μ.μ.\nΧαίρομαι τοσο πολύ να διαβάζω τις ομορφες, γλυκές όλο αγάπη αναρτήσεις σου, αχτιδενια μου! Είσαι υπέροχη!\n12 Νοεμβρίου 2018 - 9:02 μ.μ.\nΤι όμορφα που είστε τα δυο σας! Και ποιος σου είπε ότι δεν καταλαβαίνουμε την ανάγκη της παρέας; Όλες οι ηλικίες θέλουν να είναι κοντά στον/στην αγαπημένο/η τους. Εξάλλου αυτό σημαίνει αγάπη!\nΌσο για τις δημιουργίες σου α δεν βαριέμαι καθόλου να τις βλέπω κι ας είναι εκατοντάδες.Εσύ θα βαρεθείς να τις φωτογραφίσεις.\nΝα είστε καλά και άστον να κινείται, να απασχολείται. Έχει κόψει και το τσιγάρο μην τα θέλουμε όλα δικά μας, ναι;\n12 Νοεμβρίου 2018 - 9:20 μ.μ.\nΕννοείται ότι δεν θα βαρεθούμε βλέποντας τις δημιουργίες σου Γεωργία μου .\nΚαλά κάνεις και κάθεσαι δίπλα του.\nΔεν υπάρχει καλύτερη απόδειξη της αγάπης σου, ακόμα και να μην μιλάτε .\nLove is in the air 😍😍😍\n12 Νοεμβρίου 2018 - 11:35 μ.μ.\nΕίδες αχτίδα μου , όσο περνάει η ηλικία και η σιωπηρή συντροφιά, είναι συντροφιά ! Εύχομαι όλα να πάνε καλά στην επανεξέταση .\nΥ. Γ αναρωτιέμαι τι άλλο θα έκανε ο Δημήτρης αν δεν είχε πατερίτσα ! Χαχα Ασίγαστος , μπράβο του .\n13 Νοεμβρίου 2018 - 2:51 π.μ.\nκαλη σου μερα γλυκο κοριτσι!!!\n13 Νοεμβρίου 2018 - 8:03 π.μ.\n13 Νοεμβρίου 2018 - 10:04 π.μ.\nΝα στείλω και εγώ τις καλησπέρες μου από εδώ Γεωργία μου. Και μ' αρέσει έτσι τα δυό σας να περνάτε καλά. Αυτές είναι οι μικροχαρές της ζωής.\n13 Νοεμβρίου 2018 - 2:33 μ.μ.\nΝα κάνετε παρέα ο ένας στον άλλον αυτό είναι το σημαντικό! Κι εμάς δεν μας ξεχνάς και δεν σε ξεχνάμε! Τα μικροπράγματα δίνουν ουσία στη ζωή του ανθρώπου! Φιλιά πολλά!\n13 Νοεμβρίου 2018 - 7:18 μ.μ.\n13 Νοεμβρίου 2018 - 8:02 μ.μ.\nΓλυκιά μου είναι δυνατόν να βαρεθούμε να βλέπουμε δημιουργίες σου ??\nΘέλω με λαχτάρα να διαβάσω βιβλίο σου και ελπίζω να καταφέρεις να το τελειώσεις.\nΝα κάνεις βέβαια παρέα στον άντρα σου για να ξεκουράζεσαι κι εσύ λιγουλάκι..\n14 Νοεμβρίου 2018 - 2:28 π.μ.\n6 Ιανουαρίου 2019 - 7:15 μ.μ.\n6 Ιανουαρίου 2019 - 7:21 μ.μ.


Μία εικόνα 1.000 ιστορίες!\nΟι Παραμυθοκάρτες Δημιουργικής Αφήγησης, το παιγνιώδες εκπαιδευτικό υλικό που έχουν δημιουργήσει η Λιάνα Δενεζάκη και ο Μάνος Κρόκος, δείχνουν στα παιδιά έναν τρόπο να επινοούν δικές τους αφηγήσεις με εργαλεία τα επτά βασικά στοιχεία μιας φανταστικής ιστορίας όπως τα ορίζει ο Βλαντιμίρ Προπ.\nΟι κάρτες καθοδηγούν τα παιδιά να πλάσουν τους ήρωες κι έπειτα να τους μπλέξουν σε περιπέτειες, καθορίζοντας τα ίδια την πλοκή και την εξέλιξη της υπόθεσης.\nΟι αφορμές πολλές. Ένα προκαθορισμένο θέμα το οποίο δουλεύεται εκείνη την περίοδο μέσα στην τάξη (για παράδειγμα, συνεργασία, περιβάλλον, σχολικός εκφοβισμός, ζήλια, φιλία, διατροφή), ένα ζήτημα της επικαιρότητας, και λοιπά.\nΟ στόχος είναι οι μαθητές, αξιοποιώντας την πρότερη αναγνωστική εμπειρία τους και τα βιώματά τους, να δημιουργήσουν μια δομημένη φανταστική ιστορία, την οποία κατόπιν θα έχουν τη χαρά να τη δουν να παίρνει μορφή μπροστά στα μάτια τους βήμα-βήμα.\nΠρόκειται για μια διασκεδαστική διαδικασία που παράλληλα με τη φαντασία καλλιεργεί την κριτική σκέψη και την ενσυναίσθηση και δίνει στον εκπαιδευτικό, το γονέα, τον κηδεμόνα, κάποια στοιχεία για την ψυχοσύνθεση κάθε παιδιού αλλά και για τους προβληματισμούς του.\nΜε βιωματικές δραστηριότητες θα δούμε την ιστορία να ζωντανεύει μέσα από την εικονογράφηση και να γίνεται με το θέατρο μια μικρή παράσταση που ντύνεται σε κάθε στάδιό της με μουσική ταιριαστή. Θα δούμε πώς με απλές και εύκολες κατασκευές μπορούμε να εισαγάγουμε τα παιδιά στην ατμόσφαιρα του παραμυθιού.\nΕπισκεφθείτε τη σελίδα των Εκδόσεων Κίτρινο Πατίνι:


Manga Review: R.u.N. — kasseta.gr\nManga Review: R.u.N.\nRUN Vol 1 e1603977973259\nRemember ur Nature\nΤο R.u.N. αποτελεί μία ανάσα δροσιάς στη μικρή -ομολογουμένως- manga σκηνή της Ελλάδας. Έχοντας κυκλοφορήσει το πρώτο του volume το 2015 και το δεύτερο το 2020, φαίνεται πως ήρθε για να μείνει. Δημιούργημα του Καρυοφύλλη – Χρίστου Χατζόπουλου και του Ραφαήλ Βουτσίδη, υπάγεται στις κατηγορίες shonen/ high-school/ sports, ενώ η θεματολογία του περιστρέφεται γύρω από το parkour. Καλωσορίζει τον αναγνώστη σε ένα κόσμο γεμάτο προκλήσεις και ανταγωνισμό, όπου ο αθλητισμός αποκτά μία πιο φιλοσοφική υπόσταση. Επιτρέψτε μου όμως να γίνω πιο συγκεκριμένη!\nO Jean είναι ένας μαθητής λυκείου που ασχολείται με το parkour. Έχοντας μόλις μετακομίσει από τη Γαλλία στην Ιαπωνία, εξασκεί το άθλημα που αγαπάει με κάθε ευκαιρία και βοηθά τη μητέρα του στο βιβλιοπωλείο της. Σύντομα όμως η ζωή του παίρνει άλλη τροπή, αφού η γνωριμία του με τον Kishi και τον Keigo, δυο συμμαθητές του, τον οδηγεί σε μία ασυνήθιστη περιπέτεια που τον πρώτο λόγο έχει το parkour.\nTo R.u.N. έχει αβίαστη ροή και χτίζει την ιστορία του χωρίς βιασύνη. Παίρνοντας χρόνο ώστε να συστήσει τους χαρακτήρες και τις συνήθειές τους, κάνοντας τον αναγνώστη να ταυτιστεί μαζί τους, καταφέρνει να κερδίσει τις εντυπώσεις. Η ιστορία περιστρέφεται κυρίως γύρω από τρεις -και στη πορεία τέσσερις, βασικούς ήρωες, που μοιράζονται ένα κοινό στοιχείο: την αγάπη τους για την άθληση και, πιο συγκεκριμένα, το parkour. To εντυπωσιακό αυτό σπορ, που κόβει την ανάσα και ανεβάζει την αδρεναλίνη στα ύψη, εγγυάται δυνατές συγκινήσεις και δεν ενδείκνυται για τους λιγόψυχους. Ωστόσο, σύμφωνα με τους συγγραφείς, κρύβει πίσω του και μία ολόκληρη φιλοσοφία. But, first things first!\nΤο σενάριο του manga δίνει βαρύτητα στο να προσπαθεί κανείς κάθε μέρα να γίνεται καλύτερος σε ό,τι αγαπά. Προσπαθώντας να επικοινωνήσει το πώς το σώμα και το πνεύμα είναι αλληλένδετα, αποτυπώνει το γιατί ένα δραστήριο μυαλό χρειάζεται ένα εξίσου δραστήριο κορμί -και vice versa, αφού αυτά τα δύο δε μπορούν παρά να αναπτύσσονται παράλληλα. Τονίζει πως το να έχει κανείς πίστη στον εαυτό του και εμπιστοσύνη στις δυνάμεις του είναι η κινητήρια δύναμη για να καταφέρει το αδύνατο και πως η ευχαρίστηση που θα νιώσει όταν ξεπεράσει τις δυσκολίες -που συχνά ο ίδιος έχει θέσει, θα είναι ένα ασύγκριτο συναίσθημα.\nΟι συγγραφείς προσπαθούν να τονίσουν πως η άθληση συνήθως βοηθά στο να αναπτυχθεί το αίσθημα της ηθικής και του δικαίου, αλλά αυτό με τη προϋπόθεση πως η νίκη δεν είναι ο αυτοσκοπός. Όταν όμως μπαίνει στη μέση ο πρωταθλητισμός, τότε το μόνο ζητούμενο γίνεται η νίκη και το να κάνει κάποιος όσο το δυνατό λιγότερα λάθη από τον αντίπαλό του -και αυτό δηλώνεται στο manga μέσω της κούρσας ανάμεσα στις δύο ομάδες. Δίχως αμφιβολία ο ανταγωνισμός κάνει τον αθλητή να δουλεύει πιο σκληρά και μεθοδικά, του στερεί όμως σε μεγάλο βαθμό τη χαρά και την ελευθερία του ίδιου του σπορ. Όμως σε έναν βάρβαρο αγώνα δρόμου που διακυβεύονται πολλά, το ‘’ευ αγωνίζεσθαι’’ μπαίνει σε δεύτερη μοίρα…\nΌλα τα παραπάνω, όπως προειπώθηκε, αποδίδονται κυρίως από τους τρεις -και αργότερα τέσσερις, βασικούς χαρακτήρες. Οι ήρωες αυτοί, παρόλο που φέρνουν κάποια κλισέ στοιχεία και είναι προβλέψιμοι, καταφέρνουν να είναι αξιαγάπητοι. Έχουν θάρρος, πείσμα και χιούμορ, ενώ οι διαφορετικές τους προσωπικότητες εμπλουτίζουν όμορφα την ιστορία. Συμβάλλουν στο να ξεδιπλωθεί ομαλά το σενάριο, χαρίζουν ώρες διασκέδασης στον αναγνώστη και του υπενθυμίζουν πως, ο πραγματικός νικητής, είναι αυτός που ξέρει να ξανασηκώνεται. Καταλήγοντας, θα σας πρότεινα να δώσετε μία ευκαιρία στο R.u.N., καθώς θα σας εξάψει το ενδιαφέρον και θα σας κάνει να αδημονείτε για τη συνέχεια -μιας και αναμένονται πολλές ανατροπές. Άλλωστε, το background και το κίνητρο των αντιπάλων δεν έχει αποκαλυφθεί ακόμα!\nΤο artwork του R.u.N. κυμαίνεται σε πολύ καλά επίπεδα. Όσον αφορά το πρώτο volume, το οποίο είναι σε σχέδιο του Μάνου Λαγουβάρδου, υπάρχουν ξεκάθαρες επιρροές από το Seven Deadly Sins στο εξώφυλλό του. Εντός των σελίδων, τα σχέδια των χαρακτήρων έχουν λεπτομέρειες, αποδίδουν σωστά τη κίνηση και τα συναισθήματά τους, ενώ οι σημειώσεις με τα ηχητικά εφέ βοηθούν τον αναγνώστη να βυθιστεί ακόμη περισσότερο στην ιστορία. Αναβλύζει μία ανάλαφρη αίσθηση ενώ αξίζει να σημειωθεί πως, σε κάποια καρέ, οι ήρωες αποδίδονται με πιο δυτικοποιημένο τρόπο -κάτι το οποίο δεν ενοχλεί. Ερχόμενοι στο δεύτερο volume, του οποίου το artwork έχουν επιμεληθεί οι Roberto Fernandes και Luis Figueiredo, τα πράγματα είναι διαφορετικά. Το σχέδιο γίνεται πιο σκοτεινό και ενήλικο, ενώ η όψη των χαρακτήρων αλλάζει σημαντικά. Οι εκφράσεις τους έχουν γίνει πιο ζωηρές και ακολουθούν τη πεπατημένη των κλασικών manga και anime, ενώ το παρουσιαστικό τους αποδίδεται με πιο ενήλικο τρόπο. Οι λεπτομέρειες δίνουν δυναμικά το παρόν για ακόμη μία φορά και, τόσο οι ήρωες όσο και τα τοπία, αποδίδονται με το καλύτερο δυνατό τρόπο.\nΠαρόλο που η ανάγνωση των δύο volumes έγινε back-to-back και οι καλλιτεχνικές διαφορές μεταξύ τους ήταν εύκολα αντιληπτές, αυτό δεν επηρέασε αρνητικά την εμπειρία. Αντιθέτως, την εμπλούτισε, μιας και το σχέδιο δείχνει να ακολουθεί την εξέλιξη του σεναρίου -όντας δηλαδή πιο ευχάριστο και απλό στην αρχή και πιο ώριμο και έντονο στη πορεία.\n1) Το ντεμπούτο της δημιουργικής ομάδας έγινε το 2012 με το manga oneshot WiFi Wars, ένα αυτοτελές manga έργο, σε συνεργασία με τον καλλιτέχνη Μάνο Λαγουβάρδο -ο οποίος έχει επιμεληθεί το artwork του Volume #1.\n2) Τις αρχές του 2021 αναμένεται να αρχίσει η δημιουργία του Volume #3.\n3) Το Ηνωμένο Βασίλειο είναι η πρώτη χώρα του κόσμου που αναγνώρισε το parkour ως άθλημα.\n4) Παρόλο που το parkour γίνεται ολοένα και πιο δημοφιλές, δεν έχει καταφέρει να ενταχθεί ακόμα στους Ολυμπιακούς Αγώνες. Ωστόσο. η International Gymnastics Federation (FIG) ασκεί πιέσεις ώστε να αλλάξει αυτό.\n5) Το parkour αποκαλείται συχνά ‘’freerunning’’ ή ‘’art du deplacement’’.\nManga Title: R.u.N. (Remember ur Nature)\nStory: Καρυοφύλλης – Χρίστος Χατζόπουλος, Ραφαήλ Βουτσίδης\nAnime Review: Napping Princess: The Story of the Unknown Me\nPublisher: Mangatellers (www.mangatellers.gr)\nPrice: R.u.N. Volume #1 12,00€, R.u.N. Volume #2 16,00€\nWhere to Buy from: 1) Cosmic Realms 2) OtakuStore.gr 3) AnimeHouse\nΕν κατακλείδι, το R.u.N. αξίζει κάθε λεπτό από το χρόνο σας. Είναι διασκεδαστικό, έχει ενδιαφέρουσα ιστορία, συμπαθητικούς χαρακτήρες και δημιουργεί στον αναγνώστη ένα γενικότερο αίσθημα αισιοδοξίας. Επίσης, μεταφέρει γνώσεις για το parkour και έχει μία έξυπνη προσέγγιση, με χιούμορ, δράση και περιπέτεια. Είναι μία υπέροχη εμπειρία, η οποία διδάσκει πως οι δυσκολίες στη ζωή έχουν μέγεθος αντιστρόφως ανάλογο της θέλησης. Το συνιστώ ανεπιφύλακτα!\nMangamanga reviewmangatellersparkourr.u.n.Reviewσοφια ευαγγελιδου


Σκληρή στάση κρατάει ο Φρίντριχ Μερτς για την Ελλάδα - NiceMagazine.Gr\nΑρχική ΚΟΣΜΟΣ Σκληρή στάση κρατάει ο Φρίντριχ Μερτς για την Ελλάδα\nΣκληρή στάση, σε περίπτωση που θα τεθεί εκ νέου ζήτημα κρίσης χρέους στην Ελλάδα, ανήγγειλε χθες ο υποψήφιος για την ηγεσία του Χριστιανοδημοκρατικού Κόμματος και την καγκελαρία της Γερμανίας, Φρίντριχ Μερτς. Ο Μερτς, πολιτικός σύμμαχος του τέως υπουργού Οικονομικών Βόλφγκανγκ Σόιμπλε, δήλωσε ότι συντάσσεται με τους υπουργούς Οικονομικών που ζητούσαν διακοπή χρηματοδότησης της Ελλάδας και όχι με τους ηγέτες που αποφάσισαν τη συνέχισή της.\nΒΕΡΟΛΙΝΟ. Ο Φρίντριχ Μερτς ανακοίνωσε χθες επισήμως την υποψηφιότητά του για την ηγεσία του Χριστιανοδημοκρατικού Κόμματος και την καγκελαρία της Γερμανίας με συνέντευξη Τύπου, στην οποία τάχθηκε υπέρ της σκληρής στάσης στην ελληνική κρίση χρέους. Ο Μερτς δήλωσε ότι αν το ζήτημα έφθανε εκ νέου στην επικαιρότητα, θα τασσόταν υπέρ της διακοπής χρηματοδότησης της Ελλάδας. Ο Μερτς, πολυεκατομμυριούχος δικηγόρος και διευθυντικό στέλεχος της γερμανικής θυγατρικής εταιρείας του επενδυτικού κολοσσού Blackrock, ανακοίνωσε ότι θα αποχωρήσει από τη θέση αυτή στα τέλη Μαρτίου. Η προηγούμενη ανακοινωθείσα αποχώρηση, πέρυσι τον Νοέμβριο, δεν υλοποιήθηκε ποτέ, καθώς ο Μερτς έχασε τις εσωκομματικές εκλογές από την Ανεγκρετ Κραμπ-Κάρενμπαουερ και παρέμεινε στην Blackrock.\nΣτη συνέντευξη Τύπου, ο 67χρονος υποψήφιος επέκρινε την πολιτική της ποσοτικής χαλάρωσης που ακολούθησε η ΕΚΤ προκειμένου να ρίξει χρήμα στην ευρωπαϊκή οικονομία. «Ποτέ δεν έκρυψα ότι επικρίνω την ΕΚΤ», επισήμανε. Αναφορικά με την ελληνική κρίση χρέους, ο Μερτς υιοθέτησε τη γραμμή του πολιτικού του συμμάχου, πρώην υπουργού Οικονομικών Βόλφγκανγκ Σόιμπλε. Ο Μερτς είπε ότι το 2015 ελήφθη ομόφωνη απόφαση των υπουργών Οικονομικών της Ευρωζώνης να μην υποστηριχθεί πλέον οικονομικά η Ελλάδα, απόφαση την οποία ανέτρεψαν οι αρχηγοί κρατών και κυβερνήσεων. «Εγώ τότε θεώρησα σωστή την απόφαση εκείνη», ανέφερε ο Μερτς, σύμφωνα με το πρακτορείο Dow Jones newswires. «Σε περίπτωση επανάληψης, θα συντασσόμουν με τους υπουργούς Οικονομικών αντί για τους αρχηγούς κρατών και κυβερνήσεων», είπε. Η διαδικασία ανάδειξης νέας ηγεσίας στο Χριστιανοδημοκρατικό Κόμμα θα ξεκινήσει το καλοκαίρι.\nΠροηγούμενο άρθροΓενική απεργία και κινητοποιήσεις στα νησιά του ΒΑ Αιγαίου\nΕπόμενο άρθροΆρσεναλ: Πρόβλημα με Κολάσινατς, χάνει Ολυμπιακό\nΣαλονικιά σε κρεσέντο συνωμοσιολογίας για τον κορονοϊό – «Ψέμα, γ@μ@ τους...


Η Λολίτα Λύμουρα αναλαμβάνει χρέη τιμ μάναντζερ στην γυναικεία ομάδα μπάσκετ του Παναθηναϊκού – HELLENIC MEDIA GROUP\nΜία μέρα μετά την απόσυρσή της από την ενεργό δάση, η Λολίτα Λύμουρα αναλαμβάνει χρέη τιμ μάναντζερ στην γυναικεία ομάδα μπάσκετ του Παναθηναϊκού.\nΟ Παναθηναϊκός Αθλητικός Όμιλος ανακοινώνει ότι η Λολίτα Λύμουρα αναλαμβάνει χρέη τιμ μάνατζερ στο γυναικείο τμήμα μπάσκετ. Νέος υπεύθυνος του τμήματος και των ακαδημιών ο Μάκης Κουτσονικόλας.\nΗ «πράσινη» πρώην αθλήτρια που επανέφερε το τμήμα στους τίτλους ως αθλήτρια πλέον αναλαμβάνει κομβικό ρόλο για να ανακτήσει τα ηνία η ομάδα.\nΣε δήλωση της στο www.pao1908.com η Λολίτα Λύμουρα τόνισε «Για μένα ξεκινάει ένα νέο κεφάλαιο σήμερα και θα βρίσκομαι πλέον στο άθλημα από άλλο πόστο και άλλη ιδιότητα.\nΟύτως η άλλως έχω ξαναπεί ότι ο Παναθηναϊκός είναι το σπίτι μου οπότε δεν χρειάζομαι χρόνο προσαρμογής, είμαι εδώ για να πάμε την ομάδα και το τμήμα εκεί που του αρμόζει και πάλι».\nΑπό κει και πέρα, νέος υπεύθυνος του τμήματος μπάσκετ γυναικών και γενικά των ακαδημιών μπάσκετ του Συλλόγου θα είναι ο Μάκης Κουτσονικόλας.\nΤο έργο του τα τελευταία χρόνια στο γυναικείο μπάσκετ και στα τμήματα υποδομών είναι σημαντικό και οι τίτλοι που έχουν έρθει μιλάνε από μόνοι τους.\nCategory: ΑΘΛΗΤΙΚΑBy Giannis Parasiris 16 Μαΐου, 2022 Leave a comment\nPreviousPrevious post:Πρίντεζης: «Το επόμενο βήμα είναι να αποσυρθώ»NextNext post:Το μήνυμα του 7ου Δρόμου Εκεχειρίας 50 χλμ, από την Αρχαία Ήλιδα στην Αρχαία Ολυμπία Ήλθε η ώρα να δώσουμε νόημα στην ολυμπιακή αξία της εκεχειρίας που οδηγεί στην ειρήνη


Χωρίς Σάκοτα, Ξανθόπουλο και Καββαδά κόντρα στον Χολαργό η ΑΕΚ | SDNA\nΤελευταία ανανέωση: 9 Νοεμβρίου 2018, 17:06\nΗ ΑΕΚ ολοκλήρωσε την προετοιμασία της για την εντός έδρας αναμέτρηση με τον Χολαργό (10/11), με τον Λούκα Μπάνκι να μην έχει στη διάθεσή του, για μία ακόμα φορά, τους Ντούσαν Σάκοτα, Βασίλη Ξανθόπουλο και Βασίλη Καββαδά.\nΗ προσοχή όλων, στο στρατόπεδο της ΑΕΚ, είναι στραμμένη στην αναμέτρηση με τον Χολαργό, για την πέμπτη αγωνιστική της Basket League. Η Ένωση θέλει να επιστρέψει στις νίκες και στο ελληνικό πρωτάθλημα, μετά το αρνητικό αποτέλεσμα κόντρα στον Προμηθέα, στην Πάτρα.\nΤην ίδια στιγμή, όμως, τα προβλήματα παραμένουν για τον Λούκα Μπάνκι και τους συνεργάτες του. Ο Ντούσαν Σάκοτα ακολούθησε ατομικό πρόγραμμα την Παρασκευή (09/11) και δεν θα ενισχύσει την ΑΕΚ στην αναμέτρηση με την ομάδα του Άρη Λυκογιάννη. Κάτι αντίστοιχο αναμένεται αν συμβεί και με τους Βασίλη Ξανθόπουλο και Βασίλη Καββαδά, οι οποίοι έμειναν εκτός προπόνησης και ακολουθούν θεραπευτική αγωγή.\nΑπό εκεί και πέρα, ο Ιταλός κόουτς αναμένεται να δώσει εκ νέου σημαντικό χρόνο συμμετοχής στους Τσαλμπούρη και Μωραϊτη, για τους οποίους υπάρχει ικανοποίηση όσον αφορά την παρουσία τους στα 2 τελευταία παιχνίδια της ομάδας με ΠΑΟΚ (Κύπελλο) και Φουενλαμπράδα (Champions League).\nΤσιάρας: «Καλή ομάδα με δεμένο σύνολο ο ΠΑΟΚ»\nΣχίζας: «Σε πολύ καλό επίπεδο η ψυχολογία μας»\nΚασελάκης: «Δυνατοί στο μυαλό κόντρα στο Ρέθυμνο»


Κλαριθρομυκίνη: οδηγίες χρήσης, αναλόγους και ανασκοπήσεις - Γρίπη May\nΤο Klacid θεωρείται ένα από τα πιο αποτελεσματικά αντιβιοτικά. Το φάρμακο δρα αποτελεσματικά και καταπολεμά μεγάλο αριθμό διαφορετικών επιβλαβών μικροοργανισμών. Ωστόσο, ορισμένοι ασθενείς πρέπει να αναζητήσουν ανάλογα Klacid, λόγω του γεγονότος ότι σε ορισμένες παραμέτρους το εργαλείο μπορεί να μην είναι κατάλληλο. Ευτυχώς, υπάρχουν πολλά συνώνυμα και γενόσημα αυτού του αντιβιοτικού.\nΤο Klacid βασίζεται στην κλαριθρομιτοκίνη. Εκτός από τη σύνθεση του φαρμάκου περιλαμβάνει έκδοχα:\nΤο Klacid είναι μέλος της ομάδας αντιβιοτικών μακρολίδης. Αυτά τα φάρμακα είναι ημισυνθετικά, παρέχοντας ένα ισχυρό αντιβακτηριακό αποτέλεσμα. Το εργαλείο εμποδίζει τη σύνθεση βακτηρίων πρωτεϊνών, εξαιτίας αυτού που χάνουν την ικανότητα πολλαπλασιασμού.\nΤο Klacid και τα περισσότερα από τα ανάλογα του είναι διαθέσιμα με τη μορφή κόνεως για ένεση και από του στόματος χορήγηση, καθώς και με τη μορφή δισκίων. Η συνοχή του τελευταίου είναι τέτοια ώστε η δραστική δραστική ουσία να μπορεί να απελευθερωθεί από αυτά σταδιακά καθώς διέρχεται από τα όργανα της γαστρεντερικής οδού.\nΤο φάρμακο καταπολεμά αποτελεσματικά τους στρεπτόκοκκους της ομάδας Α, τον Staphylococcus aureus, τον πνευμονόκοκκο. Το Klacid 500 και τα ανάλογά του συνταγογραφούνται για τέτοιες ασθένειες:\nΜερικοί ασθενείς είναι συνταγογραφούμενα χάπια για την πρόληψη της υποτροπής του δωδεκαδακτυλικού έλκους. Η σύνθεση του Klacida επιτρέπει στα δισκία να συνδέονται τέλεια με τις πρωτεΐνες του αίματος. Αλλά η επικοινωνία υπερβολικής δόσης μπορεί να αποδυναμωθεί. Η βέλτιστη δόση είναι ένα δισκίο την ημέρα. Μπορεί να αυξηθεί μόνο σε σοβαρές περιπτώσεις. Το φάρμακο απεκκρίνεται από το σώμα με ούρα και χρειάζεται πολύ λίγο χρόνο για να καθαριστεί εντελώς.\nΑυτό το φάρμακο έχει πολλά πλεονεκτήματα. Το εργαλείο δρα γρηγορότερα από τα περισσότερα αντιβιοτικά. Ένα τεράστιο πλεονέκτημα του Clacida μπορεί να θεωρηθεί ως η υψηλή βιοδιαθεσιμότητα του. Παρόλα αυτά, το εργαλείο δεν είναι κατάλληλο για όλους:\nΗ αναζήτηση για το τι θα μπορούσε να αντικαταστήσει το Klacid θα πρέπει να ξεκινήσει σε ασθενείς με οξεία νεφρική ανεπάρκεια.\nΤο αντιβιοτικό δεν είναι κατάλληλο για ασθενείς με πορφυρία.\nΕίναι επίσης επιθυμητό να αρνείται το φάρμακο σε όσους πάσχουν από παθήσεις των νεφρών και του ήπατος.\nΤο Klacid είναι ένα αρκετά ακριβό φάρμακο. Η τιμή της υπερβαίνει σημαντικά το κόστος πολλών αναλόγων.\nΛόγω του γεγονότος ότι η σύγχρονη φαρμακολογία έχει φτάσει αρκετά μακριά, ο καθένας που τη χρειάζεται μπορεί να επιλέξει μια εναλλακτική λύση για το Klatsidu. Τα πιο δημοφιλή υποκατάστατα φαρμάκων είναι:\nΗ δράση όλων αυτών των φαρμάκων αποσκοπεί στην καταπολέμηση των βακτηριδίων. Πολλά φάρμακα έχουν παρόμοια σύνθεση. Και το πιο ευχάριστο είναι το γεγονός ότι τα περισσότερα από τα παραπάνω αναλογικά Klacid είναι σε φθηνότερη κατηγορία τιμών.\nΟι γνώμες σχετικά με την αποτελεσματικότητα και τη σκοπιμότητα λήψης αντιβιοτικών σήμερα χωρίζονται σε δύο στρατόπεδα. Οι εξαγριωμένοι αντίπαλοι ισχυρίζονται ότι τα αντιβιοτικά κάνουν περισσότερο κακό παρά καλό στο σώμα. Με τη σειρά τους, το αναμφισβήτητο πλεονέκτημα αυτών των φαρμάκων είναι η υψηλή τους αποτελεσματικότητα.\nΩς αποτέλεσμα, χάνοντας την προκατάληψη, την ώρα που το ζήτημα της υγείας γίνεται ένα πλεονέκτημα, πολλοί πάνε στο φαρμακείο για ένα "μαγικό" χάπι. Το φάρμακο Klacid, το οποίο παρασκευάζεται στη Μεγάλη Βρετανία, είναι πολύ δημοφιλές στην ομάδα των ευρέως φάσματος αντιβιοτικών μακρολιδίων.\nΗ χρήση του επιτυγχάνεται σε ασθένειες της ανώτερης και κατώτερης αναπνευστικής οδού, καθώς και σε λοιμώξεις μαλακών ιστών και δέρματος.\nΤο δραστικό συστατικό του φαρμάκου είναι η κλαριθρομυκίνη, η οποία είναι ένα ισχυρό αντιβακτηριακό όπλο κατά των ασθενειών αυτών. Οι τιμές για τα δισκία κυμαίνονται από 500 - 700 ρούβλια, γεγονός που αποτελεί τον κύριο λόγο για την αναζήτηση των στενών υποκατάστατων.\nΤα εισαγόμενα φάρμακα είναι ακριβότερα. Παρασκευάσματα από τον εγχώριο κατασκευαστή, ανήκουν στην κατηγορία των ναρκωτικών φθηνότερα. Εξετάστε τα φθηνότερα ανάλογα του φαρμάκου Klacid που παράγεται στη Ρωσία.\nΤο να αναζητάτε τι να αντικαταστήσετε το klacid, εκτός από τα ρωσικά φάρμακα, σας συνιστούμε να δώσετε προσοχή στα φάρμακα που παράγονται στην Ουκρανία.\nΕρυθρομυκίνη. Το φθηνότερο ανάλογο του φαρμάκου. Έχει παρόμοιες ενδείξεις χρήσης. Μια αντένδειξη για τη χρήση αυτού του αντιβιοτικού είναι ένα παιδί κάτω των 3 ετών. Η μέση τιμή είναι 42 ρούβλια.\nKlamed Το φάρμακο είναι ένα ημισυνθετικό παράγωγο της ερυθρομυκίνης. Ένα ευρύ φάσμα αντιβιοτικών. Απαγορεύεται σε ασθενείς με υπερευαισθησία στα μακρολίδια. Η μέση τιμή είναι 220 ρούβλια.\nKlasan. Βακτηριοστατικό αντιμικροβιακό φάρμακο με το δραστικό συστατικό κλαριθρομυκίνη. Μορφή απελευθέρωσης - χάπια.\nΕκτός από τη θεραπεία λοιμώξεων του δέρματος, καθώς και ασθενειών της αναπνευστικής οδού, το Klasan είναι αποτελεσματικό ως μέρος σύνθετης θεραπείας για την εξάλειψη των φλεγμονωδών διεργασιών της γαστρεντερικής οδού. Η μέση τιμή είναι 130 ρούβλια.\nΟι σύγχρονες φαρμακευτικές εταιρείες ανταγωνίζονται επιτυχώς μεταξύ τους στην παραγωγή διαφόρων φαρμάκων.\nΟι λευκορωσικές εταιρείες προσφέρουν ανέξοδη γενικά φάρμακα cllacide στους καταναλωτές, τα οποία αποτελούν εξαιρετική φθηνή αντικατάσταση για ένα φτηνό αντιβιοτικό ευρέως φάσματος.\nΗ μορφή απελευθέρωσης της λυοφιλοποιημένης σκόνης φαρμάκου για την παρασκευή εγχύσεων.\nΑνήκει στη φαρμακολογική ομάδα μακρολιδικών αντιβιοτικών με τη δραστική ουσία κλαριθρομυκίνη.\nΑποτελεσματική στη θεραπεία των στρεπτοκοκκικών λοιμώξεων. Απελευθερώνεται αυστηρά σύμφωνα με τη συνταγή.\nΑντιμικροβιακός παράγοντας για συστηματική χρήση. Είναι ένα ημι-συνθετικό αντιβιοτικό, διατίθεται σε δισκία.\nΚατά την εγκυμοσύνη, ένα συνώνυμο είναι δυνατό μόνο εάν δεν υπάρχουν εναλλακτικές επιλογές θεραπείας.\nΜορφή απελευθέρωσης - χάπια. Το φάρμακο αναστέλλει επιτυχώς την ανάπτυξη μικροοργανισμών που προκαλούν φλεγμονή.\nΈχει τις ίδιες ενδείξεις και αντενδείξεις.


ΕΛΕΥΘΕΡΗ ΦΩΝΗ ΤΩΝ ΠΟΛΙΤΩΝ: Οικογένεια στον Καναδά ζει με την τεχνολογία του 1986 -Εχουν τα τραγικά, παλιομοδίτικα χτενίσματα\nΟικογένεια στον Καναδά ζει με την τεχνολογία του 1986 -Εχουν τα τραγικά, παλιομοδίτικα χτενίσματα\nΕίναι μόλις 28 και 27 ετών αντίστοιχα. Ο Μπλέρ ΜακΜίλαν και η Μόργκαν Πάτεϊ, ζουν με τα δύο παιδιά τους στο Γκουέλθ του Οντάριο στον Καναδά.\nΤα μέλη της εκκεντρικής αυτής οικογένειας, τους τελευταίους 12 μήνες αποφάσισαν να απομακρύνουν από την καθημερινότητά τους όλες τις τεχνολογικές συσκευές που δημιουργήθηκαν μετά το 1986. Ακούν μουσική από κασέτες, έχουν μεγάλου μεγέθους τηλεόραση και βλέπουν ταινίες από βιντεοκασέτες.\nΗ οικογένεια έχει πακετάρει tablets, smartphones, υπολογιστές, dvd και τρεις επίπεδες τηλεοράσεις και τα έκρυψε στο υπόγειο των παπούδων. Έτσι τώρα, σύμφωνα με το Euronews, έχουν την ευκαιρία να πάρουν πρωινό ή να δειπνήσουν με τα παιδιά τους, ηλικίας πέντε και τριών ετών.\n«Ο πεντάχρονος γιος μου μπορούσε να αναγνωρίσει το κάθε μέλος της οικογένειας από το κινητό που είχε» εξηγεί ο Μπελ ΜακΜίλαν και δηλώνει πως διαπίστωσε πως είχαν ξεπεραστεί κάποια όρια.\nΕδώ και ένα χρόνο τα παιδιά παίζουν με παραδοσιακά παιχνίδια και δεν βλέπουν τηλεόραση με τις ώρες, ούτε είναι κολλημένα στα tablets τους.


Τζέρι - Socialize my Pet\nΝα σας συστήσουμε δύο πολύ αγαπημένα μας παιδιά, τον Τζέρι (γκρι) και την Τσέλσι (ασπρόμαυρη). Είχαν σπίτι όμως “διαλύθηκε” και δυστυχώς χρειάζεται να βρουν νέα οικογένεια. Ο λόγος που δημιουργήθηκε ένα άλμπουμ είναι γιατί θέλουμε να υιοθετηθούν μαζί.\nΤουλάχιστον ας έχουν στήριγμα ο ένας τον άλλον. Είναι δύο αξιαγάπητα γατάκια, που λατρεύουν τα χάδια και γουργουρίζουν ασταμάτητα. Ο Τζέρι είναι γεννημένος περίπου τον Απρίλιο του 2018 και η Τσέλσι γεννημένη περίπου τον Ιούνιο του 2017. Και οι δύο χρησιμοποιούν την άμμο τους και δεν προκαλούν ζημιές στο σπίτι.\nΑυτή τη στιγμή φιλοξενούνται, όμως δυστυχώς περνούν την περισσότερη ώρα τους στο μπαλκόνι, αφού δεν έχουν εξοικειωθεί ακόμα με τα υπόλοιπα ζώα του σπιτιού. Έρχεται χειμώνας και δεν τους αξίζει να κοιμούνται στο κρύο, ενώ θα μπορούσαν να κουρνιάζουν σε ένα κρεβάτι δίπλα στο αγαπημένο τους πρόσωπο.


mari plateau: Ψωμί με γιαούρτι\nΑναρτήθηκε από Mari Beika στις 22:12\nΜarion, 23/1/11 22:45\nΘα τσιμπήσω κι εγώ λίγο την ακρούλα...\nΟντως είναι πολύ εύκολο το ψωμάκι σου. Και το γιαούρτι όπου και να μπει κάνει θαύματα.\nΕΛΕΝΑ 23/1/11 23:37\nΜου αρέσουν οι εύκολες συνταγές για ψωμάκι, και η δικιά σου είναι και εύκολη και όπως δείχνει πολύ νόστιμη.\nΕντύπωση ομολογώ μου έκανε το αυγό στη ζύμη!\nRIRI 24/1/11 00:17\nΜαρία, θα το κάνω το ψωμάκι σου για να το δοκιμάσω, φαίνεται πολύ καλό και εγώ..λατρεύω τα ψωμια..δυστυχώς!!!κΑΛΌ ΒΡΆΔΥ!!!\nΜΑΡΙΑ ΠΙΟΥΚΑ 24/1/11 00:25\nΜάριον, είναι εύκολο, νόστμο και γρήγορο, ειδικά αν έχεις ξεμείνει από ψωμί.\nΈλενα, φτιάχτο στο thermomix, ξέρεις σε 3 λεπτά θα είναι έτοιμο. Σε αρκετά ψωμιά μπαίνει αυγό στη ζύμη γιατί σου έκανε εντύπωση;\nΑγγελικη Ν 24/1/11 00:29\nΩραίο ψωμάκι! Σαν κέικ μοιάζει! Αφράτο και τραγανό!\nkiki 24/1/11 00:48\nΝα κι ένα ψωμι που δεν έχω κάνει! Πολύ ενδιαφέρουσα συνταγή!\nΜΑΡΙΑ ΠΙΟΥΚΑ 24/1/11 09:23\nΡιρή, δοκιμασέ το να μου πεις πως σου φάνηκε.\nΑγγελική Ν., η γεύση του είναι κανονικού ψωμιού, παρ'όλο που έχει γιαούρτι και αυγό.\nΚική, εσύ που έχεις ασχοληθεί, θα το φτιάξεις να μου πεις εντυπώσεις;\nΞανθή 24/1/11 09:29\nkaterina 24/1/11 10:56\nΜου αρέσει που δεν χρειάζεται να περιμένεις να φουσκώσει. Δείχνει αφράτο και κυρίως είναι σβέλτο. Καλή εβδομάδα!\nΜΑΡΙΑ ΠΙΟΥΚΑ 24/1/11 11:57\nΞανθή θα μου πείς αν σου άρεσε;\nΚατερίνα, αυτό είναι που με ενθουσιάζει και μένα, γιατί μερικές φορές μένω χωρίς ψωμί και μου λύνει τα χέρια.\nΓΑΣΤΕΡΟΠΛΗΞ 24/1/11 13:20\nμυρωδάτο ψωμάκι!!!! τέλειο έγινε, θέλω μεγάλη φέτα έτσι;\nΛίλα 24/1/11 13:40\nEντυπωσιακά εύκολο και γρήγορο!\nPenelope 24/1/11 13:52\nΜου αρέσει πάρα πολύ η υφή που διακρίνω μέσα απο τις φωτογραφίες σου Μαρία. Την καταγράφω και σύντομα θα την φτιάξω μιας και όλα τα υλικά είναι πάντα διαθέσιμα στην κουζίνα μου,\nmanousina 24/1/11 15:49\nΤον τελευταίο καιρό φτιάχνω συχνά διάφορα ψωμάκια, θα το δοκιμάσω και αυτό. Σε καμμία περίπτωση δεν συγκρίνονται με τα αγοραστά\neva 24/1/11 18:28\nΜαράκι μου,πολύ μου αρέσει αυτή η ανάρτηση!\nΔίνει πολύ ωραιές πληροφορίες!\nΑλλά ξέρεις πολύ ζήλεψα εκεί που είχες τσιμπήσει ...το φαντάζομαι ζεστοοο και μυρωδάτο !!\nΜΑΡΙΑ ΠΙΟΥΚΑ 24/1/11 20:28\nΓαστερόπληξ, μυρωδάτο και το ίδιο νόστιμο και σήμερα δεύτερη μέρα που το τρώμε.\nΛίλα, απίθανο πόσο εύκολο είναι!\nPenelope, έχει ωραία υφή και παραμένει και τη δεύτερη μέρα φρεσκότατο.\nmanousina, αν το φτιάξεις θα ενθουσιαστείς.\neva, μη ζηλεύεις δεν είναι δύσκολο να το φτιάξεις και να το απολαύσεις.\nmisirlou misirlou 25/1/11 01:22\nΜου φερανε αλευρι!!!και ειμαι ετοιμη να κανω την συνταγη σου.Αυριο θα το δοκιμασω...ελεγα αντι για σταρενιο...να βαλω καλαμποκαλευρο?...\nΜΑΡΙΑ ΠΙΟΥΚΑ 25/1/11 09:05\nmisirlou, το καλαμποκάλευρο δεν έχει γλουτένη μέσα, οπότε θα πρέπει να το αναμείξεις με αλεύρι κανονικό.\nΒέβαια να ξέρεις ότι το όξινο (γιαούρτι) με τη σόδα, φουσκώνουν και μείγματα που δεν έχουν γλουτένη.\nΔοκιμασέ το, θα έχει πολύ ενδιαφέρον!! και πές μου τι εγινε σε παρακαλώ.\nαχτίδα 25/1/11 09:29\nΤο ζεστό σπιτικό ψωμάκι με τρελαίνει..Λογικά θα είναι μια πολύ μαλακή συνταγή.Υπόσχομαι να τη φτιάξω σήμερα κιόλας γιατί μια τέτοια κρύα μέρα θέλει ζεστό σπιτικό φρατζολάκι!\nPhivos Nicolaides 25/1/11 14:51\nΑπό τα ωραιότερα και πολύ εύγεστα. Μπράβο!\nΜΑΡΙΑ ΠΙΟΥΚΑ 25/1/11 23:22\nΑχτίδα μου, όντως η περίσταση το καλεί, σπίτι χουχούλιασμα και καλούδια από τα χεράκια μας.\nPhivo, ευχαριστώ πολύ για τα καλά σου λόγια.\nνενα 2/11/11 20:23\nθα μπορουσες να μου πεις για τις συνταγες με το αλευρι ντικνκελ που εχεις?\nMarί 3/11/11 15:26\nΝένα θα μπορούσα να βάλω κάποιες τέτοιες συνταγές, ορμώμενη από την εμπειρία μου, ελπίζω σύντομα.\nΑνώνυμος 18/1/15 10:36\nΣυγχαρητήρια για τις υπέροχες συνταγές σου!! Έχω κι εγώ Thermomix και το λατρεύω!! Αυτή τη συνταγή την έχω κάνει αρκετές φορές, είναι πάντα φοβερή και έχω αρχίσει τις παραλλαγές: επειδή το ψωμάκι αυτό είναι τόσο όμορφο και λαχταριστό και θυμίζει τσουρέκι, είναι κρίμα να το σπαταλήσω στο φαγητό! Γι' αυτό βάζω στη ζύμη κομματάκια σοκολάτας και ξύσμα πορτοκαλιού, φτιάχνω και τη μοναδική μερέντα του Thermomix και έχω μια έτοιμη πρόταση για υγιεινό και δυναμωτικό πρωινό, εναλλακτικό του κέικ!! Καλές δημιουργίες!!!\nMari Beika 19/1/15 18:14\nΣ'ευχαριστώ πολύ! Εδώ αυτό το ψωμάκι έχει καθαρά την αλμυρή του εκδοχή, τώρα βέβαια αν θέλουμε να το χρησιμοποιήσουμε σε μια πιο γλυκιά έκδοση, μπορούμε να προσθέσουμε λίγη ζάχαρη ακόμη και την σοκολάτα όπως λες. Σίγουρα θα είναι ένα πολύ γευστικό και υγιεινό πρωινό με τα κατάλληλα συνοδευτικά!


"Μια ευκαιρία στον παράδεισο να πάω"- Θλίψη για τον Λαυρέντη - www.ilianet.gr\nΑρχική LIFE STYLE “Μια ευκαιρία στον παράδεισο να πάω”- Θλίψη για τον Λαυρέντη\n“Μια ευκαιρία στον παράδεισο να πάω”- Θλίψη για τον Λαυρέντη\nΤον αποχαιρετούν συνάδελφοί του αλλά και χιλιάδες θαυμαστές του\nΟ Λαυρέντης Μαχαιρίτσας σήμερα μας στεναχώρησε με μια απώλεια που κάνει κρότο…”Και τι ζητάω, τι ζητάω μια ευκαιρία στον Παράδεισο να πάω” έχει τραγουδήσει μεταξύ άλλων και οι στίχοι αυτοί σήμερα ακούγονται αλλιώς… Ο ξαφνικός θάνατός του προκάλεσε πραγματικό σοκ. “Πάγωσε” τον καλλιτεχνικό και όχι μόνο κόσμο. Καλλιτέχνες και θαυμαστές του τον αποχαιρετούν και ανεβάζουν στα social media τρραγούδια του και το δικό τους αντίο.\nΠροηγούμενο άρθροΕλλάδα – Λιχτενστάιν: Βαρέλι δίχως πάτο! Νέο ντροπιαστικό αποτέλεσμα\nΕπόμενο άρθροΖάκυνθος:Έφτασαν στο λιμάνι οι 36 πρόσφυγες και μετανάστες -Συνελήφθησαν οι διακινητές


ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ - 20-12-10 Center for Excellence in Education\nΥποτροφία σε αριστούχο μαθητή με διάκριση στις θετικές επιστήμες\nΣας γνωρίζουμε ότι το Αμερικάνικο Ίδρυμα « CENTER FOR EXCELLENCE IN EDUCATION (CEE)» πρόκειται να χορηγήσει μία (1) υποτροφία σε έναν αριστούχο Έλληνα μαθητή, ο οποίος έχει διακριθεί στις θετικές επιστήμες.\nΤο Πρόγραμμα υποτροφιών περιλαμβάνει την παρακολούθηση μαθημάτων στο Τεχνολογικό Ινστιτούτο της Μασαχουσέτης ( Μ. Ι .Τ. ), από 18 Ιουνίου μέχρι 30 Ιουλίου 2010 και αφορά μαθητές από 15 έως 17 ετών.\nΠαρακαλούμε να μας προτείνετε το όνομα ενός υποψηφίου, ο οποίος πληροί τις προϋποθέσεις, μέχρι τις 21 Ιανουαρίου, προκειμένου η Επιτροπή που θα συγκροτηθεί στο Υπουργείο για το σκοπό αυτό να επιλέξει τον μαθητή, που θα παρακολουθήσει το παραπάνω πρόγραμμα.\nΣτον μαθητή, που θα συμμετάσχει στο πρόγραμμα, το Κέντρο θα καλύψει τα έξοδα διαμονής, διατροφής και διδάκτρων. Ο μαθητής θα καταβάλει τα έξοδα μετάβασης – επιστροφής και λοιπά ατομικά έξοδα. Για επιπλέον πληροφορίες μπορείτε να απευθύνεστε, στη διεύθυνση www.cee.org ή για την αίτηση των υποψηφίων στο http://www.cee.org/programs/rsi/forms .


Κάλτσα Συμπίεσης με Φερμουάρ ZIP SOX - On Off Market\nΚάλτσα Συμπίεσης με Φερμουάρ ZIP SOX\nOEM zip sox\nΚαι όμως θαύματα γίνονται! Και αν δεν μας πιστεύετε, περιμένετε μέχρι να φορέσετε τις θαυματουργές κάλτσες με φερμουάρ "Zip Sox", το καλύτερο δώρο για τα πόδια σας αφού θα μπορείτε να περπατάτε, να τρέχετε, να χορεύετε όσο θέλετε χωρίς να κουράζονται ποτέ. Ιδανικές για άνδρες και γυναίκες.\nΟι κάλτσες συμπίεσης Zip Sox έχουν φτιαχτεί για να καταπραΰνουν και να αναζωογονούν τα κουρασμένα πόδια. Βοηθούν τα πόδια να ‘’αναπνέουν’’ και αυτό έχει αποτέλεσμα την καλύτερη κυκλοφορία του αίματος στα πόδια σας. Δεδομένου ότι δεν είναι ούτε πολύ σφιχτές, ούτε πολύ χαλαρές, σας επιτρέπουν να κάνετε οποιαδήποτε επίπονη εργασία με μεγάλη άνεση και ευχέρεια. Μειώνουν τους πόνους και το πρήξιμο που μπορεί να προκληθεί από έντονες δραστηριότητες. Το πλεονέκτημα της κάλτσας Zip Sox σε σχέση με άλλες κάλτσες συμπίεσης είναι το επαναστατικό φερμουάρ που διαθέτει. Έτσι πλέον το να φορέσετε την κάλτσα και να την βγάλετε γίνεται παιχνίδι.\nΚατασκευασμένο από διαπνέον Νάιλον και Σπάντεξ πράγμα που τα κάνει ιδανικά να φορεθούν με οποιοδήποτε είδος παπουτσιού. Τώρα μπορείτε να τα φορέσετε πανεύκολα χάρις το φερμουάρ και να ξεχάσετε πλέον τα πρησμένα και κουρασμένα πόδια.


Είμαι ερωτευμένος με ένα κορίτσι. Τι πρέπει να κάνω; JesusLovesYou.gr - Greek Christian Portal\n(Το παρακάτω άρθρο είναι απάντηση σε προσωπική ερώτηση φίλου του JesusLovesYou.gr και πιστεύουμε πως έχει ενδιαφέρον να διαβαστεί και από άλλους. Περισσότερες απαντήσεις σε ερωτήσεις διαβάστε εδώ)\nΕρώτηση: Είμαι 19 ετών. Τελευταία αναπτύχθηκε μέσα μου μια ιδιαίτερη συμπάθεια για ένα κορίτσι από την εκκλησία το οποίο είναι 3 χρόνια μικρότερο. Αρχικά νόμιζα πως ήταν ένα απλό συναίσθημα και δεν έδωσα ιδιαίτερη σημασία. Μέρα με την μέρα όμως, αυτό αυξήθηκε. Αλλά και το κορίτσι αυτό έχω αντιληφθεί πως με συμπαθεί, αν και δεν θέλει (όπως δεν θέλω και ‘γω) κάτι παραπάνω. Ζήτησα σημεία για να καταλάβω αν αυτό που αισθανόμουν ήταν από τον Κύριο και τα πήρα. Μάλιστα ο Κύριος μου είπε και μέσα από ενύπνια πως αυτή η κοπέλα προορίζεται για γυναίκα μου. Παρ’ όλα αυτά, πιστεύω πως και οι δύο είμαστε πολύ μικροί για γάμο ή και για αρραβώνα. Γιατί ο Κύριος μου μίλησε τόσο ξεκάθαρα, αφού αν και νοιώθω αγάπη για αυτό το άτομο δεν είμαι έτοιμος για κάτι παραπάνω; Τι πρέπει να κάνω εγώ από την πλευρά μου (π.χ. να κάνω γνωστά τα συναισθήματά μου στο ίδιο το κορίτσι; να το συζητήσω με κάποιον πρεσβύτερο της εκκλησίας;);\nΑγαπητή μας φίλε,\nΕίναι φυσιολογικό στην ηλικία που βρίσκεσαι να νιώθεις μια ιδιαίτερη συμπάθεια για ένα κορίτσι, αφού ο Θεός μας έχει δημιουργήσει με συναισθήματα αλλά και λογική.\nΣτη δική σου λοιπόν περίπτωση συμβαίνει ακριβώς το αυτονόητο. Βρίσκεσαι στον ίδιο εκκλησιαστικό χώρο με το κορίτσι αυτό, η ομορφιά της και η φρεσκάδα της σε έχει ενθουσιάσει, το βλέμμα της σε έχει μαγνητίσει, πιθανόν ο τρόπος που συμπεριφέρεται και ντύνεται να σε έχει ελκύσει και γενικά ότι θετικά στοιχεία μπορεί να έχει κορίτσι στην ηλικία αυτή βρίσκονται πάνω σ’ αυτό το κορίτσι. Είναι ο «άγγελός» σου! Αν μάλιστα βάλεις στο μυαλό σου και εικόνες όπως, ρομαντικές βόλτες στην παραλία, εκδρομές στην φύση, κιθάρα και τραγούδι κάτω από τ’ άστρα, σίγουρα νιώθεις πως βρίσκεσαι σε έναν παραμυθένιο κόσμο. Πόσο όμως αληθινά μπορεί να είναι όλα αυτά και κατά πόσο μπορούν να εκπληρωθούν αυτή τη στιγμή που μας γράφεις;\nΧωρίς αμφιβολία, από όσα μας γράφεις και ακόμα από όσα που μπορούμε να φανταστούμε (έχουμε περάσει κι εμείς από παρόμοιες καταστάσεις…) είσαι ερωτευμένος! Κι αυτό δεν είναι κατακριτέο.\nΘεωρούμε όμως πως στην ηλικία που βρίσκεσαι εσύ, αλλά και το κορίτσι, και με τα συναισθήματα που κυριαρχούν σ’ αυτές τις ηλικίες, ο έρωτας καλύπτει σχεδόν σε απόλυτο βαθμό την λογική. Κάποιες φορές είναι δύσκολο να είσαι βέβαιος γι αυτό που αισθάνεσαι. Και όταν εννοούμε βέβαιος, μιλάμε πως εάν μπορούσες να βγάλεις από μπροστά σου τα συναισθήματά και την νεανική σου επιθυμία, η λογική θα επιβεβαίωνε δυναμικά την σιγουριά που σε κατείχε. Κάτι όμως, που όπως αναφέρεις, δεν συμβαίνει.\nΣτο email που μας έστειλες αναφέρεις πως ζήτησες από τον Κύριο να σου βεβαιώσει πως η κοπέλα αυτή είναι για σένα ο σύντροφος της ζωής σου και αυτό το φανέρωσε στα όνειρά σου. Δεν θέλουμε να φανούμε αρνητικοί σε μια τέτοια εκδοχή, καθώς η επιβεβαίωση για κάτι από το Θεό, γίνεται προσωπικά στον καθένα και μόνο ο ίδιος μπορεί να είναι σίγουρος γι αυτό. Κι αυτό σύμφωνα με την Αγία Γραφή, το βεβαιώνει πάντα η ειρήνη του Θεού στη καρδιά του καθενός.\nΘέλουμε όμως εδώ να επισημάνουμε κάτι. Υπάρχει ο κίνδυνος να παραπλανηθούμε όταν αυτό που θέλουμε και επιθυμούμε είναι τόσο έντονο στη σκέψη μας και τα συναισθήματά μας, που αρκετές φορές έχει ως αποτέλεσμα όχι μόνο να παρουσιάζεται στα όνειρά μας, αλλά και να εμφανίζεται ως όραμα σε συγκεκριμένες στιγμές της καθημερινής μας ζωής. Πρέπει λοιπόν να είσαι σίγουρος εάν το μήνυμα που πήρες στο ενύπνιό σου είναι από το Θεό και όχι από τις επιθυμίες σου.\nΠροβληματιζόμαστε έντονα όμως, για το ότι, ενώ όπως λες έχεις το σημάδι από το Θεό, αισθάνεσαι πως «δεν είσαι έτοιμος για κάτι παραπάνω». Η διαπίστωση σου αυτή όμως θεωρούμε πως είναι «υγιής» και βαδίζει στη σφαίρα της λογικής καθώς όπως γράφεις λόγω ηλικίας «δεν είσαι έτοιμος για γάμο ή για αρραβώνα». Τελικά μήπως όλος αυτός ο «αγγελικός κόσμος» που έχεις πλάσει στα όνειρά σου οφείλονται στα νεανικά σου συναισθήματα, στον ενθουσιασμό σου για το όμορφο κορίτσι που ερωτεύτηκες;\nΑγαπητέ μας αδερφέ και φίλε,\nΕκείνο που χαρακτηρίζει έναν ερωτευμένο είναι η ανυπομονησία. Πρέπει λοιπόν να προσέξεις μήπως αυτή η ανυπομονησία για το κορίτσι που ενδιαφέρεσαι (ας μη μιλήσουμε ακόμα για αγάπη - είναι «μεγάλη» λέξη), οδηγεί σε λανθασμένα συμπεράσματα αλλά ακόμη σε παρασύρει σε ενέργειες και αποφάσεις για τις οποίες αργότερα μετανιώσεις πικρά. Και όλοι γνωρίζουμε για περιπτώσεις που ένας νεανικός έρωτας οδήγησε σε λανθασμένες επιλογές με τραγικά αποτελέσματα (διάλυση γάμου, παιδιά χωρισμένων οικογενειών, απομάκρυνση από την πίστη και το Θεό…).\nΗ ταπεινή μας συμβουλή: Συνέχισε να ενδιαφέρεσαι για το κορίτσι αυτό και προσπάθησε να γνωρίσεις πιο βαθιά και ουσιαστικά την «αγάπη» σου, έτσι ώστε να δες εάν τελικά είναι ο «άγγελος» της ζωής σου! Προσπάθησε να γνωρίσεις περισσότερο το χαρακτήρα της, τις πνευματικές της αρετές, την γνησιότητα της πίστης της (μην ξεχνάς πως σαν πιστό παιδί του Θεού πρέπει να δημιουργήσεις μια ευλογημένη οικογένεια). Έτσι, με την πάροδο του χρόνου και καθώς μαζί με σένα, το 16χρονο κοριτσάκι θα γίνεται ώριμη κοπέλα, θα δεις εάν το ενδιαφέρον της είναι αληθινό και γνήσιο και δεν πηγάζει από ένα νεανικό σκίρτημα. Αυτή είναι μια συμβουλή από την ανθρώπινη πλευρά.\nΕπειδή όμως το σημαντικότερο και το πιο «εγγυημένο» είναι η οδηγία του Θεού στη ζωή μας, άρχισε να προσεύχεσαι (εάν δεν το έχεις κάνει μέχρι σήμερα) θερμά και καθημερινά, ζητώντας ή αν θέλεις «απαιτώντας» (ας μην παρεξηγηθεί η έκφραση) από τον Πατέρα Θεό να σου δείξει πιο είναι το θέλημα Του στη ζωή σου, το ευάρεστο και τέλειο. Μέχρι τότε όμως θα πρέπει να μάθεις να περιμένεις (εξάλλου είσαι μικρός ακόμα για «βάσανα»).\nΤέλος, επειδή ζητάς τη γνώμη μας για το εάν πρέπει να το συζητήσεις με κάποιον πρεσβύτερο της εκκλησίας (για άλλους πνευματικό) η γνώμη μας είναι η εξής: Ζήτησε τη συμβουλή ενός πρεσβυτέρου, για τον οποίο α) θα είσαι σίγουρος πως θα κρατήσει εχεμύθεια σε ότι του εμπιστευτείς β) θα αισθάνεσαι πως μπορεί να σε καταλάβει και γ) θα μπορεί να σταθεί πέρα από πνευματικός σου σύμβουλος και φίλος.\n«Ζήτησε πρώτα την βασιλεία του Θεού και τη δικαιοσύνη Αυτού και όλα τα άλλα θα σου προστεθούν» (ευαγγέλιο Ματθαίου).\nΗ σκέψη να κάνεις γνωστά τα συναισθήματά σου στο κορίτσι που ενδιαφέρεσαι θεωρούμε πως δεν είναι σωστή, τουλάχιστον σ' αυτή την χρονική περίοδο, καθώς η ηλικία της είναι μικρή για να σκεφτεί ώριμα για ένα τόσο σημαντικό θέμα.


Κυτταρίτιδα – Επιπλοκές – La Boda\nΚυτταρίτιδα – Επιπλοκές\nΟι επιπλοκές της κυτταρίτιδας μπορεί να περιλαμβάνουν δηλητηρίαση αίματος, αποστήματα, νεκρωτική γαστρεντερίτιδα και μηνιγγίτιδα.\nΕάν τα βακτηρίδια που μολύνουν το δέρμα και τον ιστό σας εισέλθουν στην κυκλοφορία του αίματος, μπορεί να οδηγήσουν σε δηλητηρίαση αίματος (σηψαιμία). Συμπτώματα δηλητηρίασης αίματος περιλαμβάνουν\nΕάν έχετε οποιοδήποτε από αυτά τα συμπτώματα, καλέστε το 999 για ασθενοφόρο.\nΔηλητηρίαση αίματος (σηψαιμία)\nΔιαβάστε περισσότερες πληροφορίες σχετικά με τη δηλητηρίαση του αίματος.\nΜερικές περιπτώσεις κυτταρίτιδας μπορούν να οδηγήσουν σε σχηματισμό αποστήματος κοντά στο σημείο της μόλυνσης.\nΈνα απόστημα είναι ένα διογκωμένο, γεμάτο με ουλές κομμάτι κάτω από την επιφάνεια του δέρματος. Προκαλείται από τη δημιουργία βακτηρίων και νεκρών λευκών αιμοσφαιρίων.\nΣε ορισμένες περιπτώσεις, τα αντιβιοτικά που χρησιμοποιούνται για τη θεραπεία της κυτταρίτιδας μπορούν επίσης να βοηθήσουν στην απομάκρυνση του αποστήματος. Αλλά αν όχι, το πύον θα πρέπει να αποστραγγιστεί από το απόστημα μέσω μιας μικρής κοπής στο δέρμα σας.\nΔείτε το απόστημα για περισσότερες πληροφορίες.\nΗ νεκρωτική φλεγμονή είναι μια σπάνια αλλά σοβαρή βακτηριακή λοίμωξη του βαθιού στρώματος του δέρματος. Αυτό προκαλεί τον θάνατο του ιστού (γάγγραινα).\nΤα συμπτώματα αναπτύσσονται γρήγορα και περιλαμβάνουν πολύ έντονο πόνο, πυρετό, διάρροια, έμετο και απώλεια αισθήσεων.\nΗ θεραπεία περιλαμβάνει χειρουργική επέμβαση για την απομάκρυνση του ιστού και των αντιβιοτικών.\nΥπάρχουν περίπου 500 κρούσματα νεκρωτικής περιτονίτιδας. κάθε χρόνο.\nΗ κυτταρίτιδα προσώπου είναι μια ασυνήθιστη μορφή κυτταρίτιδας που αναπτύσσεται στο δέρμα του προσώπου. Αποτελεί περίπου το 8,5% όλων των περιπτώσεων κυτταρίτιδας.\nΚυτταρίτιδα προσώπου και μηνιγγίτιδα\nΗ κυτταρίτιδα προσώπου είναι πιο συχνή σε παιδιά κάτω των τριών ετών και σε ηλικιωμένους άνω των 50 ετών. Εάν η κυτταρίτιδα του προσώπου παραμείνει ανεπεξέργαστη στα παιδιά, τα βακτήρια ενδέχεται να εξαπλωθούν στις εξωτερικές μεμβράνες του εγκεφάλου τους (meninges) και να προκαλέσουν μια σοβαρή εγκεφαλική λοίμωξη που ονομάζεται μηνιγγίτιδα .\nΤα συμπτώματα της μηνιγγίτιδας μπορεί να διαφέρουν στους ενήλικες, αλλά συμπτώματα στα μωρά και τα παιδιά κάτω των τριών ετών περιλαμβάνουν\nΗ βακτηριακή μηνιγγίτιδα είναι σοβαρή και πρέπει να αντιμετωπίζεται ως ιατρική κατάσταση έκτακτης ανάγκης. Εάν αφεθεί χωρίς θεραπεία, μια βακτηριακή λοίμωξη μπορεί να προκαλέσει σοβαρή εγκεφαλική βλάβη και να μολύνει το αίμα.\nΕάν υποπτεύεστε ότι το παιδί σας παρουσιάζει συμπτώματα μηνιγγίτιδας, καλέστε αμέσως το 999 για ασθενοφόρο.\nΟ καλύτερος τρόπος για να προστατεύσετε το παιδί σας από μηνιγγίτιδα είναι να βεβαιωθείτε ότι έχουν εμβολιαστεί με το\nΤο εμβόλιο και το αναμνηστικό παρέχουν ανοσία έναντι δύο κύριων αιτιών μηνιγγίτιδας στα παιδιά\nΡωτήστε το γιατρό σας εάν δεν είστε σίγουροι εάν οι εμβολιασμοί του παιδιού σας είναι ενημερωμένοι.\nΔιαβάστε για μηνιγγίτιδα και δείτε τον υπεύθυνο για τον εμβολιασμό για περισσότερες πληροφορίες.\nΗ μηνιγγίτιδα είναι μια πολύ σοβαρή ασθένεια, αλλά αν αντιμετωπιστεί γρήγορα, τα περισσότερα παιδιά κάνουν μια πλήρη ανάκαμψη. Η προειδοποίηση για τα συμπτώματα μας βοηθά να αναγνωρίζετε τα σημάδια και περιλαμβάνει μια ικανή λίστα ελέγχου.\nΤα συμπτώματα που πρέπει να προσέξετε αν ανησυχείτε για το παιδί σας μπορεί να είναι σοβαρά άρρωστα.\nPrevious Previous post: Νόσος του Addison – Συμπτώματα\nNext Next post: Πνευμονία


Ειδήσεις θανάτου γνωστών - προσωπικοτήτων.. - Σελίδα 59 - Men's Only\nΑρχική σελίδα Portal\tΕυρετήριο Δ. Συζήτησης Διάφορα Το καφενείο Ενημέρωση\nΕιδήσεις θανάτου γνωστών - προσωπικοτήτων..\nΣελίδα 59 από 67\nRe: Ειδήσεις θανάτου γνωστών - προσωπικοτήτων..\nΔημοσίευση από stratri1 » πριν από 11 μήνες\nΣτο καλό Τζιμάκο. Από τους λίγους καλλιτέχνες που είχαν άποψη και πολιτική θέση και δεν ήταν δήθεν. Ακόμα θυμάμαι το ακατάσχετο βρισίδι του, ένα βράδυ του 1993, στο Ρόδον!!!\nΚρίμα και για την Ντολόρες. Ωραία εμβληματική φωνή.\nΟ Φαστ Έντι ήταν μια ακόμα μεγάλη απώλεια για την μουσική που αγάπησα.\nΔεν έχει νόημα να βάλω κάποιο βιντεάκι από τους παραπάνω. Στο καλό.\nHas thanked: 4336 times\nBeen thanked: 4431 times\nΔημοσίευση από Ηλίας » πριν από 9 μήνες\nΈφυγε ο Χρήστος Σιμαρδάνης. Καλό του ταξίδι.\nΑγαπημένος εξοπλισμός: Edwin Jagger DE89L/Lord L6\nOmega 10005/Liojuny Finest Hawaii 24mm\nHas thanked: 2887 times\nBeen thanked: 3518 times\nΔημοσίευση από Roadrunner » πριν από 9 μήνες\nΚαλός και συμπαθής ηθοποιός. Τραγική ειρωνεία ότι πέθανε μια ημέρα πριν την απόφαση για το οριστικό κλείσιμο του Mega (ήταν ο βασικός εκφωνητής των διαφημιστικων τρέιλερ των εκπομπών του για χρόνια).\nΤοποθεσία: Πειραιάς !!! που αλλου???\nHas thanked: 10863 times\nBeen thanked: 8612 times\nΔημοσίευση από akis_peiraias » πριν από 9 μήνες\nΚαλό του ταξίδι . Αξιοπρεπής άνθρωπος . Τον εκτίμησα ιδιαίτερα σε κάποια συνέντευξη από τις τελευταίες του που είδα !\nΔύο πράγματα αξίζουν στη ζωή, η λεβεντιά και το χαμόγελο !\nΕγγραφή: πριν από 11 μήνες\nΑγαπημένος εξοπλισμός: merkur progress, parker 68s, mercur 37c slant\nHas thanked: 1931 times\nΔημοσίευση από zach » πριν από 9 μήνες\nΌντως! Είχε αξιοπρέπεια! Πράγμα δυσεύρετο στις μέρες μας.\nBeen thanked: 2566 times\nΔημοσίευση από Iasonas » πριν από 9 μήνες\nΚυριος με Κ κεφαλαιο. Καλο του ταξιδι!!\nBeen thanked: 1849 times\nΔημοσίευση από mitsos » πριν από 9 μήνες\nΑλλη μια μεγαλη απωλεια για την ανθρωποτητα. Εφυγε σημερα ο μεγαλος φυσικος επιστημονας Stephen Hawking.\n"Aut viam inveniam aut faciam "\nΚαλό του ταξίδι! ( Για κάποιους επιστήμονες μεγαλύτερο μυαλό και από τον Einstein )\nAbout "BIG" Hawking:\nΤο χρονικό του χρόνου σταμάτησε εδώ.\nHas thanked: 11344 times\nBeen thanked: 5103 times\nΔημοσίευση από Tony » πριν από 9 μήνες\nΑν και δεν συμφωνώ με τις θεωρίες του Stephen ήταν μεγάλο μυαλό.!\nΑνάπαυση και γαλήνη να έχουν.!\nΈφυγε χθές ο Ταξίαρχος ε.α. Γεώργιος Παπαμελετίου, ο οποίος ήταν ο Διοικητής της Α΄ Μοίρας Καταδρομών που συμμετείχαν στην αποστολή Νίκη, το καλοκαίρι του 1974 στη Κύπρο.\nΑναρτήθηκε από τον Κωνσταντίνο Ζιαζιά επίτιμο αρχηγό ΓΕΣ. :\n"ΕΦΥΓΕ ΓΙΑ ΤΗΝ ΧΩΡΑ ΤΩΝ ΑΓΓΕΛΩΝ Ο ΗΡΩΑΣ ΤΟΥ 74 , Ο ΗΡΩΑΣ ΠΟΥ ΜΑΖΙ ΜΕ ΛΙΓΟΥΣ ........ΑΚΟΜΗ ΕΛΛΗΝΕΣ ΕΣΩΣΕ ΤΗΝ ΤΙΜΗ ΚΑΙ ΤΗΝ ΑΞΙΟΠΡΕΠΕΙΑ ΤΟΥ ΕΘΝΟΥΣ ΣΤΗΝ ΚΥΠΡΟ ΤΟΝ ΙΟΥΛΙΟ ΤΟΥ 1974 , ΠΑΝΤΟΤΕ ΠΕΡΗΦΑΝΟΣ , ΠΑΝΤΟΤΕ ΑΣΥΜΒΥΒΑΣΤΟΣ ΚΑΙ ΠΑΝΩ ΑΠΟ ΟΛΑ ΕΙΧΕ ΣΤΗΝ ΨΥΧΗ ΤΟΥ ΤΗΝ ΕΛΛΑΔΑ ,Ο ΤΑΞΙΑΡΧΟΣ ΕΑ ΠΑΠΑΜΕΛΕΤΙΟΥ ΓΕΩΡΓΙΟΣ .\nΠΡΕΠΕΙ ΝΑ ΕΙΝΑΙ ΤΟ ΥΠΟΔΕΙΓΜΑ ,ΤΟ ΠΡΩΤΥΠΟ ΤΗΣ ΚΟΙΝΩΝΙΑΣ ΜΑΣ .\n"Έφτασα Αρχηγός του Στρατού και ακόμη και σήμερα εξακολουθώ να προσφωνώ τον τότε Διοικητή της Α΄ Μοίρας Καταδρομών «Κύριε Διοικητά»......ΤΟ ΛΕΕΙ Ο ΕΠΙΤΙΜΟΣ Αρχηγός ΓΕΣ Νικόλαος Ντούβας\nΟι Καταδρομείς της Α΄ Μοίρας Καταδρομών της επιχείρησης ΝΙΚΗ, το μοναδικό τμήμα ελληνικού στρατού που πήγε στην Κύπρο μετά την εισβολή, διαμόρφωσαν τη σύγχρονη ελληνοκυπριακή ιστορία με την αντίσταση που προέταξαν στον Τούρκικό «Αττίλα». Το γεγονός ότι το αεροδρόμιο της πρωτεύουσας Λευκωσίας δεν έπεσε στα χέρια των Τούρκων, ήταν καθοριστικό για την περαιτέρω εξέλιξη του εθνικού ζητήματος.\n.....Το ξημέρωμα της 23/07, κατά την διάρκεια της ανακωχής, ο Ταγματάρχης (ΠΖ) Καταδρομών ο Ταγματάρχης (ΠΖ) Παπαμελετίου ήταν ζωσμένος από φίδια. Από τη μία είχε πληροφορηθεί για τον φρικτό θάνατο των 27 παλικαριών που επέβαιναν στο "Νίκη 4". Όποιος υπηρέτησε στις Καταδρομές γνωρίζει πολύ καλά την ειδική ψυχολογική σχέση που αναπτύσσεται ανάμεσα σε αξιωματικό και στρατιώτη. Από την άλλη, ήξερε ότι δεν ήταν ακόμα ώρα για δάκρυα, αφού δεν έτρεφε ψευδαισθήσεις… Ήξερε καλά ότι οι Τούρκοι θα εκμεταλλευθούν την ανακωχή και θα επιχειρήσουν κατάληψη του αεροδρομίου.\nΑυτός βλέπεις δεν ήταν ποτέ καλός στις δημόσιες σχέσεις. Διέθετε όμως πλήρη την επίγνωση της ευθύνης του, έναντι των στρατιωτών του και της Πατρίδας του. Γι αυτό συνήθιζε να προλαβαίνει ο ίδιος τις εξελίξεις προτού να τον προλάβουν αυτές….......\n....."Μανουρά, όποιος και να με ζητήσει θα λες ότι δεν είμαι εδώ. Εγώ θα είμαι εδώ και θα ακούω, θα δίνεις εσύ λύσεις. Αν κάπου δυσκολεύεσαι θα λες -δεν είναι εδώ ο Διοικητής μου, θα τον ενημερώσω όταν τον συναντήσω. Τίποτα άλλο". Αυτό το έκανα για να μην δεσμευθώ σε κανέναν, γιατί απ' ό,τι είχα ζήσει, είχα δει, αλλά και από την ενημέρωση που μου έκαναν οι Λοχαγοί μου και ο Μανουράς, κάτι δεν μου πήγαινε καλά. Είχα αρχίσει να αμφιβάλω για τις καλές προθέσεις των Ηνωμένων Εθνών. Κάπου διαισθάνθηκα ότι κάποιο παιχνίδι παιζόταν μπροστά στα μάτια μου, που δεν μου άρεσε...Γ.Παπαμελετίου\n.......Έρχεται στη συνέχεια ο Υπολοχαγός του ΟΗΕ, και μου λέει: «Έχει έρθει το Τάγμα του ΟΗΕ να παραλάβει το αεροδρόμιο, γι' αυτό να φύγετε εσείς". Πιθανόν να πήρε εντολή από τον Διοικητή του Τάγματος. Η απάντηση μου ήταν αρνητική, και αυτό επειδή οι τουρκικές δυνάμεις, ενώ θα έπρεπε να είχαν απομακρυνθεί, μετά την κατάπαυση του πυρός, εξακολουθούσαν να είναι πολύ κοντά στο αεροδρόμιο, 100 μέτρα περίπου. Μόλις θα φεύγαμε εμείς, οι Τούρκοι θα έμπαιναν μέσα, πριν από το Τάγμα του ΟΗΕ. Κάτι, που ενδεχομένως να είχαν από κοινού σχεδιάσει. Χωρίς να είμαι βέβαιος γι' αυτό. Ενισχύεται όμως από το γεγονός, ότι σταμάτησαν πολύ μακριά, παρότι γνώριζαν ότι οι Τούρκοι ήταν δίπλα από τα συρματοπλέγματα...... Γ.Παπαμελετίου\nΤην 23η Ιουλίου, δυο ημέρες μετά την άφιξη της Μοίρας, αυτή υπερασπίστηκε ηρωικά το αεροδρόμιο Λευκωσίας και ανέκοψε την προέλαση των Τούρκων προς τη Λευκωσία. Έχει αναγνωρισθεί ότι αν η στάση του διοικητή Παπαμελετίου ήταν διαφορετική σήμερα θα το είχαν οι Τούρκοι. Έλαβε λοιπόν διαταγή “άνωθεν” να παραδώσει το αεροδρόμιο στους άνδρες του ΟΗΕ αλλά γνωρίζοντας ότι αυτοί είχαν φιλοτουρκική στάση και ότι στα 100 μέτρα περίμεναν Τούρκοι να τρέξουν να καρφώσουν τις σημαίες τους, αρνήθηκε να την εκτελέσει. Εγκατέστησε πολυβόλα στην ταράτσα του εκεί οικήματος και ειδοποίησε τον διοικητή της μονάδας του ΟΗΕ ότι καθετί που θα κινείται θα βάλλεται και ο οποίος αναγκάσθηκε να διατάξει τους άνδρες του να πέσουν πρηνηδόν. Μετά από διαπραγματεύσεις και αφού εξασφαλίστηκε ότι δεν θα καταλάβουν οι Τούρκοι το αεροδρόμιο υπογράφηκε παράδοση με τους όρους του Παπαμελετίου. Στη δεύτερη περίπτωση πάλι, επειδή η Αμερικανική πρεσβεία στη Λευκωσία ήταν περικυκλωμένη από εκατοντάδες εξαγριωμένους διαδηλωτές, που απειλούσαν να εισβάλλουν στο κτήριο, ο εκεί πρέσβης ζήτησε να προστατευθεί και διατάχθηκε πάλι ο Παπαμελετίου να στείλει μια διμοιρία για προστασία της. Έξαλλος ο ταγματάρχης δεν μπορούσε να πιστέψει μια τέτοια διαταγή και είπε το δεύτερο μεγάλο όχι, αναφέροντας ότι: “Είμαι ο διοικητής της Μοίρας. Ο Θεός ο ίδιος να διατάξει τέτοια εντολή δεν εκτελώ. Στείλτε με στρατοδικείο ή αφαιρέσετέ μου τη διοίκηση”. Και συμπλήρωσε: “Είστε στα καλά σας, τι είναι οι άνδρες της Μοίρας, χωροφυλακή ή αστυνομία; Η πατρίδα έστειλε εδώ τα παιδιά για να προστατεύσουν την Κύπρο όχι την Αμερικανική πρεσβεία”.\nΕπιστροφή στο “Ενημέρωση”


Αμμος Και Αφρος - Φιλοσοφια (BKS.0200910)\nΑρχική > Βιβλία > Φιλοσοφία > ΑΜΜΟΣ ΚΑΙ ΑΦΡΟΣ\n«Εμείς μετράμε τον χρόνο με βάση την κίνηση αναρίθμητων ήλιων και αυτοί μετρούν τον χρόνο με μικροσκοπικές μηχανές μέσα στα τσεπάκια τους. Πες μου τώρα, πώς θα μπορούσαμε ποτέ να συναντηθούμε στον ίδιο τόπο και την ίδια στιγμή;»\nΑΜΜΟΣ ΚΑΙ ΑΦΡΟΣ (BKS.0200910)\nΑΜΜΟΣ ΚΑΙ ΑΦΡΟΣ BKS.0200910 BKS.0200910 GIBRAN KAHLIL GIBRAN KAHLIL ΦΙΛΟΣΟΦΙΑ Κατηγορία: ΦΙΛΟΣΟΦΙΑ •GIBRAN KAHLIL στην κατηγορία ΦΙΛΟΣΟΦΙΑ ISBN: 978-960-410-878-7 Συγγραφέας: GIBRAN KAHLIL Εκδοτικός οίκος: ΩΚΕΑΝΙΔΑ Σελίδες: 80 Διαστάσεις: 14Χ20, 5 Ημερομηνία Έκδοσης: Οκτώβριος 2019 «Εμείς μετράμε τον χρόνο με βάση την κίνηση αναρίθμητων ήλιων και αυτοί μετρούν τον χρόνο με μικροσκοπικές μηχανές μέσα στα τσεπάκια τους. Πες μου τώρα, πώς θα μπορούσαμε ποτέ να συναντηθούμε στον ίδιο τόπο και την ίδια στιγμή;» Ο Χαλίλ Γκιμπράν γεφυρώνει με την πένα του την αραβική κληρονομιά με τον δυτικό ελληνοχριστιανικό ανθρωπισμό, θυμίζοντας στον άνθρωπο των πολέμων, της επιστήμης και της ταχύτητας την ξεχασμένη σοφία που υπάρχει μέσα του. ΑΜΜΟΣ ΚΑΙ ΑΦΡΟΣ


Μεγάλη Νότια Αφρική - Garden Route, Καταρράκτες Βικτώρια, Μποτσουάνα | 16,17 μέρες - Holiday Center\nΜεγάλη Νότια Αφρική – Garden Route, Καταρράκτες Βικτώρια, Μποτσουάνα | 16,17 μέρεςadmin2021-09-10T17:17:18+02:00\nΤο πληρέστερο ταξίδι σε χώρες της Νότιας Αφρικής που προτάθηκε ποτέ. Με ένα ανεπανάληπτο οδοιπορικό από το Γιοχάνεσμπουργκ στο Ντέρμπαν μέσα από το Εθνικό Πάρκο Κρούγκερ, τη Σουαζιλάνδη και τη Ζούλουλαντ καλύπτει απλόχερα τις σημαντικότερες ομορφιές της, συνδυάζοντας πολιτιστικά, ιστορικά, λαογραφικά και φυσιολατρικά στοιχεία. Γνωστό για τα πλήρη προγράμματά του, το Versus travel δεν παραλείπει την επίσκεψη των Καταρρακτών. Το μοναδικό αυτό ταξίδι περιλαμβάνει και σαφάρι ( χερσαίο και εν πλω ) στο πάρκο Τσόμπε της Μποτσουάνα. Η προσθήκη της Διαδρομής των Κήπων, μίας από τις ομορφότερες διαδρομές στον πλανήτη, προσφέρει έναν αξέχαστο επίλογο σε ένα συναρπαστικό οδοιπορικό.\nΜεγάλη Νότια Αφρική - Garden Route, Καταρράκτες Βικτώρια, Μποτσουάνα | Χριστούγεννα 2021 21/12\n3590 €ΔίκλινοΜονόκλινο 4560 €\nΞενοδοχεία 4 & 4* sup. Ημιδιατροφή καθημερινά (βραδινό) μέσα στα ξενοδοχεία και όχι σε τοπικά εστιατόρια – εκτός από το γεύμα στο πάρκο Τσόμπε που προσφέρεται κατά τη διάρκεια του σαφάρι.\nΠτήσεις Turkish Airlines (17ήμερο)\n21/12 Αθήνα – Κων/πολη 21.35 00.10\n22/12 Κων/πολη – Γιοχάνσεμπουργκ 02.20 11.10\n05/01 Κέιπ Τάουν – Κων/πολη 18.35 06.00\n06/01 Κων/πολη – Αθήνα 08.10 08.35\nΜεγάλη Νότια Αφρική - Garden Route, Καταρράκτες Βικτώρια, Μποτσουάνα | Χριστούγεννα 2021 22/12\n3590 €ΔίκλινοΜονόκλινο 4410 €\nΑεροπορικά εισιτήρια (οικονομική θέση)Emirates\nΞενοδοχεία 4 & 4* sup. Ημιδιατροφή καθημερινά (βραδινό) μέσα στα ξενοδοχεία και όχι σε τοπικά εστιατόρια – εκτός από το γεύμα στο πάρκο Τσόμπε που προσφέρεται κατά τη διάρκεια του σαφάρι\nΠτήσεις Emirates (16ήμερο)\n22/12 Αθήνα – Ντουμπάι 17.55 00.20\n23/12 Ντουμπάι – Γιοχάνσεμπουργκ 04.40 10.55\n05/01 Κέιπ Τάουν – Ντουμπάι 18.25 05.55\n06/01 Ντουμπάι – Αθήνα 11.50 15.25\nΗΜΕΡΑ 1η Αθήνα – Γιοχάνεσμπουργκ\nΗΜΕΡΑ 2η Γιοχάνεσμπουργκ (Σοβέτο, Μουσείο Απαρτχάιντ)\nΆφιξη στο Γιοχάνεσμπουργκ, μια υπερσύγχρονη και δυναμική πόλη, στην οποία δεσπόζουν οι ουρανοξύστες − ένα Μανχάταν στην καρδιά της Αφρικής. Σύντομη περιήγηση για μια πρώτη γνωριμία με το οικονομικό, βιομηχανικό και εμπορικό κέντρο – πλην όμως, όχι πρωτεύουσα – της Νότιας Αφρικής. Στη συνέχεια θα μεταβούμε στο ειδικής ιστορικής σημασίας προάστιο Σοβέτο. Το Σοβέτο κατά την περίοδο του Απαρτχάιντ (1948-1991) ήταν γκέτο του μαύρου πληθυσμού. Από εκεί άρχισε το κίνημα κατά του ρατσισμού, της αθλιότητας και της φτώχειας. Σήμερα η περιοχή έχει αναδειχθεί σε σύμβολο της ελευθερίας. Η ονομασία Σοβέτο είναι αρκτικόλεξο της αγγλικής ονομασίας South West Townships (= νοτιοδυτικό περίχωρο). Στο Σοβέτο και συγκεκριμένα στην οδό Βιλακάζι βρίσκονται οι οικίες δύο νομπελιστών ειρήνης για τη δράση τους ενάντια στο Απαρτχάιντ: του Νέλσον Μαντέλα και του επισκόπου Ντέσμοντ Τούτου. Επίσης στην περιοχή βρίσκεται και το Μουσείο Απαρτχάιντ, το οποίο και θα επισκεφτούμε. Στις αίθουσες του μουσείου υπάρχει πλούσιο φωτογραφικό υλικό, ταινίες ντοκουμέντα, προσωπικά αντικείμενα αλλά και καλλιτεχνικές δημιουργίες που εξιστορούν μία από τις πιο μελανές σελίδες στην ιστορία της χώρας και της ανθρωπότητας. Στο Σοβέτο θα δούμε και τον εμβληματικό ναό Ρέτζινα Μούντι (Βασίλισσα του Κόσμου) ο οποίος είναι αφιερωμένος στη Μαύρη Παναγία. Είναι η μεγαλύτερη ρωμαιοκαθολική εκκλησία του Γιοχάνεσμπουργκ και θεωρείται ο καθεδρικός του λαού. Εκεί γίνονταν οι μεγάλες συγκεντρώσεις για την οργάνωση της αντίστασης ενάντια στο Απαρτχάιντ – η χωρητικότητά του φτάνει τα 7.000 άτομα! Όσον αφορά δε τον σχεδιασμό του, δεν είναι καθόλου τυχαίος. Η πρόσοψη μοιάζει με το γράμμα Α, δηλαδή παραπέμπει στο Απαρτχάιντ. Επίσης η αγιογραφία της Μαύρης Παναγίας με τον μαύρο μικρό Ιησού φιλοτεχνήθηκε το 1973 από τον λευκό νοτιοαφρικανό καλλιτέχνη Λάρι Σκάλι στο πλαίσιο της εκστρατείας για τη αναζήτηση πόρων που θα δίνονταν στην εκπαίδευση των μαύρων Νοτιοαφρικανών. Επόμενος σταθμός στην ξενάγησή μας θα είναι φυσικά το σπίτι του Νέλσον Μαντέλα, το οποίο λειτουργεί πλέον ως μουσείο. Και τέλος θα περάσουμε από το μνημείο που είναι αφιερωμένο στον μαύρο μαθητή του Σοβέτο, Χέκτορ Πίτερσον (1963-1976). Ο Πίτερσον δολοφονήθηκε σε ηλικία 12 ετών από αστυνομικούς, στη διαδήλωση υπέρ του δικαιώματος των μαύρων μαθητών να διδάσκονται στα σχολεία τη δική τους γλώσσα (ζούλου) και όχι υποχρεωτικά και αποκλειστικά τα αφρικάνς όπως όριζε το Απαρτχάιντ. Μετά το τέλος της ξενάγησής μας, μεταφορά, τακτοποίηση και δείπνο στο ξενοδοχείο μας. Διανυκτέρευση στο Γιοχάνεσμπουργκ.\nΗΜΕΡΑ 3η Γιοχάνεσμπουργκ – Καταρράκτες Βικτόρια (αεροπορική πτήση)\nΣήμερα αμέσως μετά το πρωινό στο ξενοδοχείο μας, θα μεταφερθούμε στο αεροδρόμιο απ΄όπου θα πετάξουμε για τη γειτονική Ζιμπάμπουε. Άφιξη στον προορισμό μας και τακτοποίηση στο ξενοδοχείο μας στους Καταρράκτες Βικτόρια. Ακολουθεί ξενάγηση στους εξωπραγματικά εντυπωσιακούς καταρράκτες, ένα από τα σημαντικότερα αξιοθέατα της Αφρικής και του κόσμου! Απλώνονται σε πλάτος 1.700 μέτρων και πέφτουν από ύψος 90 έως 107 μέτρων στο Φαράγγι του ποταμού Ζαμβέζη. «Ο καπνός που βρυχάται», έτσι ονόμαζαν οι ιθαγενείς τον υδάτινο αυτό γίγαντα. Το πέπλο της ομίχλης που σχηματίζεται από την πτώση των νερών είναι ορατό από απόσταση 40 χιλιομέτρων! Οι καταρράκτες ανακαλύφθηκαν το 1855 από τον σκωτσέζο εξερευνητή Ντέιβιντ Λίβινγκστον (1813-1873), ο οποίος έγραψε γι αυτούς «Τέτοια όμορφη θέα πρέπει να ατένιζαν οι άγγελοι στο πέταγμά τους» και τους έδωσε το όνομα της βασίλισσάς του, της Βικτορίας. Ο Λίβινγκστον, φυσικά, χάρη σε αυτή την ανακάλυψή του έχει χαρακτηριστεί ήρωας της βικτοριανής εποχής. Ήταν ιεραπόστολος και ιατρός και θεωρείται ένας από τους σημαντικότερους εξερευνητές της Αγγλίας. Είναι ο πρώτος Ευρωπαίος που διέσχισε την ισημερινή Αφρική από τον Ατλαντικό μέχρι τον Ινδικό. Οι ανακαλύψεις του προηγήθηκαν του Μοιράσματος της Αφρικής από τις μεγάλες ευρωπαϊκές δυνάμεις. Επιστροφή στο ξενοδοχείο μας για ξεκούραση και δείπνο. Διανυκτέρευση στους Καταρράκτες Βικτόρια.\nΗΜΕΡΑ 4η Καταρράκτες Βικτόρια – Εθνικό Πάρκο Τσόμπε (Μποτσουάνα) – Σαφάρι χερσαίο και εν πλω\nΣήμερα το πρόγραμμα περιλαμβάνει ολοήμερη εκδρομή για σαφάρι σε ένα από τα πιο δημοφιλή Εθνικά Πάρκα της Αφρικής, το Τσόμπε. Το Τσόμπε βρίσκεται στη γειτονική χώρα Μποτσουάνα και εκεί θα μεταβούμε οδικώς από τη Ζιμπάμπουε. Η Μποτσουάνα είναι μία από τις πιο πλούσιες σε χλωρίδα και πανίδα χώρες της Αφρικής. Όσο για το Πάρκο Τσόμπε, εντυπωσιάζει με την ποικιλομορφία του χάρη στον ομώνυμο ποταμό που το διασχίζει και συγκεντρώνει γύρω του πολλά άγρια ζώα, ειδικά την εποχή της ξηρασίας. Η περιοχή μέχρι τον 20ό αιώνα κατοικούνταν από νομάδες Μπασάρβα που μετακινούνταν συνεχώς προς αναζήτηση τροφής και νερού. Μέσα σε κάποια σπήλαια του πάρκου διατηρούνται ακόμα τοιχογραφίες των Μπασάρβα. Προφανώς τα σπήλαια χρησιμοποιούνταν ως καταλύματα από τους νομάδες. Εν συνεχεία η έκταση πέρασε στο Βρετανικό Στέμμα και τη δεκαετία του 1930 αποφασίστηκε να γίνει μεγάλο Εθνικό Πάρκο. Τα σχέδια καθυστέρησαν για μερικά χρόνια λόγω των δυσκολιών που προκάλεσε η επέλαση της μύγας τσε-τσε. Τελικά όμως ευοδώθηκαν. Εμείς σήμερα στο Εθνικό Πάρκο Τσόμπε της Μποτσουάνα θα απολαύσουμε ένα απίθανο σαφάρι τόσο στη στεριά όσο και στον ποταμό. Θα δούμε λιοντάρια, ελέφαντες, αντιλόπες, ζέβρες, κροκόδειλους, ιπποπόταμους. Μια εμπειρία που πραγματικά θα σας εντυπωσιάσει! Το μεσημέρι θα γευματίσουμε μέσα στο πάρκο. Επιστροφή αργά το απόγευμα στο ξενοδοχείο μας στη Ζιμπάμπουε για ξεκούραση και δείπνο. Διανυκτέρευση στους Καταρράκτες Βικτόρια.\nΗΜΕΡΑ 5η Καταρράκτες Βικτόρια – Γιοχάνεσμπουργκ (αεροπορική πτήση)\nΗΜΕΡΑ 6η Γιοχάνεσμπουργκ – Πραιτόρια – Εθνικό Πάρκο Κρούγκερ\nΣήμερα το πρωί θα αφήσουμε το Γιοχάνεσμπουργκ για ένα οδικό ταξίδι με προορισμό το διάσημο Εθνικό Πάρκο Κρούγκερ. Καθ΄οδόν όμως θα περάσουμε από την Πραιτόρια, τη μία από τις τρεις πρωτεύουσες της Νότιας Αφρικής. Οι άλλες δύο είναι το Κέιπ Τάουν (νομοθετική) και η Μπλουμφοντέιν (δικαστική). Η Πρετόρια ιδρύθηκε το 1855 από τον Μαρτίνους Πρετόριους, τον ιδρυτή και πρώτο πρόεδρο της Δημοκρατίας της Νότιας Αφρικής και υπήρξε κοιτίδα για τους Έλληνες της διασποράς στην Αφρική. Ιστορικά η πόλη αυτή έπαιξε ιδιαίτερα σημαντικό ρόλο κατά τη διάρκεια του πολέμου των Μπόερς. Εμείς θα κάνουμε μία μικρή ξενάγηση στα βασικά αξιοθέατα και θα επισκεφτούμε το Μνημείο των Πιονέρων (Βουρτρέκερ). Πρόκειται για μία γρανιτένια κατασκευή που δημιουργήθηκε για να τιμήσει τους πρώτους ολλανδούς αποίκους του Ακρωτηρίου της Καλής Ελπίδας (το είχαν ονομάσει Ακρωτήριο της Αποικίας), οι οποίοι, όταν κατέλαβαν την περιοχή οι Βρετανοί, αναγκάστηκαν να κινηθούν προς το εσωτερικό της σημερινής Νότιας Αφρικής, μεταξύ 1835-1854, και να πολεμήσουν με τους ιθαγενείς Ζουλού. Το μνημείο κατασκευάστηκε το 2011 και έχει χαρακτηριστεί ως Τόπος Εθνικής Κληρονομιάς της Χώρας. Όπως καταλαβαίνετε, αυτή τη μαγική χώρα τη θεωρούσαν τους τελευταίους 5 αιώνες όλοι δική τους… για τους δικούς του λόγους ο καθένας… Οι μόνοι που εξαιρούνταν από αυτό το παιχνίδι των θεωρήσεων ήταν οι Μαύροι Αφρικανοί, στους οποίους και ανήκει. Εν συνεχεία θα συνεχίσουμε το οδικό ταξίδι μας, ακολουθώντας μια εντυπωσιακή διαδρομή, για το Εθνικό Πάρκο Κρούγκερ. Πρόκειται για ένα από τα σημαντικότερα και μεγαλύτερα άγρια πάρκα σε ολόκληρη την Αφρική. Άφιξη, τακτοποίηση και δείπνο στο ξενοδοχείο μας. Ακολουθεί δείπνο στο ξενοδοχείο. Διανυκτέρευση στο Εθνικό Πάρκο Κρούγκερ.\nΗΜΕΡΑ 7η Εθνικό Πάρκο Κρούγκερ – Πολιτιστικό χωριό Ματσάμο – Σουαζιλάνδη\nΗ σημερινή ημέρα θα αρχίσει με περιπέτεια! Θα κάνουμε σαφάρι με 4Χ4 στο Εθνικό Πάρκο Κρούγκερ. Το μεγαλύτερο και το πιο πλούσιο σε βιοποικιλότητα πάρκο της Αφρικής. Ειδικοί λένε πως ακόμα κι αν μια μέρα εξαφανιστούν όλα τα άγρια ζώα από την ήπειρο λόγω έλλειψης τροφής και παράνομου κυνηγιού, στο Πάρκο Κρούγκερ θα εξακολουθούν να ζουν αμέριμνα. Σήμερα εκεί κατοικούν οι περίφημοι Big 5: λιοντάρια, λεοπαρδάλεις, ρινόκεροι, ελέφαντες και βουβάλια. Θα έχουμε λοιπόν την ευκαιρία να θαυμάσουμε από κοντά αυτά τα υπέροχα ζώα στο άγριο φυσικό τους περιβάλλον. Μετά το σαφάρι θα αναχωρήσουμε για ένα μικροσκοπικό, καλά κρυμμένο μυστικό της Αφρικής: το ανεξάρτητο λιλιπούτειο βασίλειο της Σουαζιλάνδης, το οποίο βρίσκεται ανάμεσα στη Νότια Αφρική και τη Μοζαμβίκη και έχει δύο ιδιαιτερότητες… Πρώτον είναι το μοναδικό βασίλειο σε ολόκληρη την ήπειρο! Δεύτερον, οι κάτοικοί του, οι Ζουάζι, δεν γνώρισαν ποτέ κατακτητές (!) και ως εκ τούτου είναι ιδιαίτερα φιλικοί με τους λευκούς. Αξίζει λοιπόν να γνωρίσουμε αυτόν τον παρθένο τόπο… ο οποίος επιπλέον διαθέτει εξαιρετικά πάρκα για σαφάρι. Στη διαδρομή θα κάνουμε μια στάση στο πολιτιστικό χωριό Ματσάμο για να γνωρίσουμε τις συνήθειες, τα ήθη και τα έθιμα των Ζουάζι, να δούμε τα παραδοσιακά σπίτια, αλλά και να παρακολουθήσουμε μια παράσταση με τοπικούς χορούς και τραγούδια. Εν συνεχεία θα διασχίσουμε πολλά ακόμη όμορφα τοπία, θα περάσουμε από το χωριό Νγκουένια Γκλας, όπου θα δούμε πώς παρασκευάζουν οι ντόπιοι διάφορα αντικείμενα από φυσητό γυαλί και τελικά θα φτάσουμε στη Μαμπάνε, τη μικρή πρωτεύουσα της Σουαζιλάνδης. Ανώτατος άρχοντας της χώρας είναι ο βασιλιάς Μσουάτι Γ΄, ο οποίος κυβερνά ως απόλυτος μονάρχης και κατακρίνεται από την παγκόσμια κοινή γνώμη λόγω του προκλητικά πολυδάπανου τρόπου ζωής του… Παρ’ όλα αυτά είναι αγαπητός από τους κατοίκους και έχει παντρευτεί 15 γυναίκες! Η πολυγαμία είναι θεσμός στη Σουαζιλάνδη. Αξίζει δε να σημειωθεί ότι την προίκα τη δίνει ο μέλλον σύζυγος στην οικογένεια της νύφης και αυτή συνήθως είναι 17 αγελάδες! Όμως η Σουαζιλάνδη πέρα από κοινωνικό έχει και ιστορικό ενδιαφέρον… Ευρήματα στην περιοχή μαρτυρούν την ανθρώπινη παρουσία από τις αρχές τις λίθινης εποχής πριν από περίπου 200.000 χρόνια. Οι πρώτοι κάτοικοι ήταν κυνηγοί και τροφοσυλλέκτες. Προϊστορικές τοιχογραφίες σε βράχους χρονολογούνται πριν από 25.000 χρόνια και μέχρι και τον 19ο αιώνα. Άφιξη, τακτοποίηση και δείπνο στο ξενοδοχείο μας. Διανυκτέρευση στη Σουαζιλάνδη.\nΗΜΕΡΑ 8η Σουαζιλάνδη – Πάρκο Χλουχλούε (Ζούλουλαντ)\nΣήμερα το πρωί θα ξεκινήσουμε με μία πολύ ενδιαφέρουσα επίσκεψη στο εργαστήριο των φημισμένων κεριών της Σουαζιλάνδης και την υπαίθρια τοπική αγορά. Στο εργαστήριο κηροποιίας θα παρακολουθήσουμε την παραδοσιακή τεχνική παρασκευής κεριών σε διάφορα σχήματα και μεγέθη και αν θέλουμε μπορούμε να φτιάξουμε και μόνοι μας ένα κερί. Εν συνεχεία θα αναχωρήσουμε για την επαρχία Κουαζούλου Νατάλ (Ζούλουλαντ), και θα καταλήξουμε στο Πάρκο Χλουχλούε. Πλέον βρισκόμαστε στη Χώρα των Ζουλού ή αλλιώς Ζούλουλαντ η οποία υπάγεται στη Νότια Αφρική. Σχεδόν ολόκληρη η επαρχία Ζούλουλαντ σήμερα καλύπτεται από εθνικά πάρκα. Πριν από την έλευση των Βρετανών τον 19ο αιώνα η Ζούλουλαντ αυτή ήταν βασίλειο και καταλάμβανε το μεγαλύτερο μέρος της σημερινής Νότιας Αφρικής. Άφιξη και τακτοποίηση στο ξενοδοχείο μας. Το ίδιο απόγευμα θα κάνουμε σαφάρι με 4Χ4 στο Πάρκο Χλουχλούε, το οποίο φημίζεται για το πρόγραμμα προστασίας του λευκού ρινόκερου. Χάρη σε αυτό το πρόγραμμα στο πάρκο σήμερα ζουν οι περισσότεροι λευκοί ρινόκεροι από όλο τον κόσμο! Μετά το σαφάρι θα απολαύσουμε το δείπνο στο ξενοδοχείο μας. Διανυκτέρευση στη Ζούλουλαντ.\nΗΜΕΡΑ 9η Πάρκο Χλουχλούε – Ντέρμπαν (Ζούλουλαντ)\nΗΜΕΡΑ 10η Ντέρμπαν – Διαδρομή των Κήπων: Πορτ Ελίζαμπεθ, Εθνικός Δρυμός Τσιτσικάμα, Νάισνα (αεροπορική πτήση)\nΣήμερα θα αφήσουμε πίσω μας τη Χώρα των Ζουλού για να αρχίσουμε την πολυήμερη εξερεύνησή μας στην πανέμορφη Διαδρομή των Κήπων στη Νότια Αφρική. Η διαδρομή αυτή αρχίζει από το Πορτ Ελίζαμπεθ και φτάνει ως το Κέιπ Τάουν, ακολουθώντας σε μήκος 300 χλμ. την ακτογραμμή του Ινδικού Ωκεανού στο Ανατολικό Ακρωτήριο. Ολόκληρη η διαδρομή καλύπτεται από πυκνά δάση και εκτάσεις με πλούσια βλάστηση και πανέμορφα λουλούδια που κατεβαίνουν από τα βουνά και φτάνουν ως τη θάλασσα. Μιλάμε για ένα αληθινά παραδεισένιο περιβάλλον γεμάτο με λίμνες, ποτάμια και χρυσές αμμώδεις παραλίες. Εκεί θα δούμε πλήθος παραδείσιων πτηνών και άλλων ζώων που ζουν αμέριμνα και ανενόχλητα στη δική τους γη της Επαγγελίας. Σε αυτή τη διαδρομή επίσης καλλιεργούνται πλούσιες φυτείες, υπάρχουν φάρμες στρουθοκαμήλων (από εδώ προέρχονται τα περίφημα φτερά), αλλά απλώνεται και ο Δρόμος του Κρασιού της Νότιας Αφρικής. Ως γνωστόν το κρασί αυτό είναι ένα από τα καλύτερα του κόσμου. Αμέσως μετά το πρωινό μας, λοιπόν, θα αναχωρήσουμε από το ξενοδοχείο μας στην Ντέρμπαν για το αεροδρόμιο απ΄όπου θα πετάξουμε για το Πορτ Ελίζαμπεθ, τη μεγαλύτερη πόλη του Ανατολικού Ακρωτηρίου, με την ωραία αρχιτεκτονική και τις μαγευτικές παραλίες. Μια πόλη που πρωτοεποίκησαν οι Πορτογάλοι και στη συνέχεια οι Ολλανδοί και οι Άγγλοι. Άφιξη και πανοραμική ξενάγηση του Πορτ Ελίζαμπεθ. Στη συνέχεια θα αναχωρήσουμε για την περίφημη Διαδρομή των Κήπων με πρώτη στάση τον Εθνικό Δρυμό Τσιτσικάμα, μια περιοχή απαράμιλλης ομορφιάς, όπου μπορούμε να περπατήσουμε σε μονοπάτια και να περάσουμε κρεμαστές γέφυρες, απολαμβάνοντας την πλούσια βλάστηση της περιοχής, μέχρι να καταλήξουμε στον Ινδικό Ωκεανό. Επόμενη στάση μας θα είναι το εκπληκτικό γραφικό χωριουδάκι Στόρμς Ρίβερ. Είναι χτισμένο πάνω σε παραλία στον Ινδικό Ωκεανό εκεί όπου εκβάλλει ο ομώνυμος ποταμός στη θάλασσα. Τελικός προορισμός μας για σήμερα, η παραθαλάσσια πόλη Νάισνα. Πρόκειται για μία ήσυχη, γραφική, ειδυλλιακή πόλη, χτισμένη πάνω στη παραλία σε ένα πανέμορφο και καταπράσινο φυσικό τοπίο. Τον 19ο αιώνα είχε γίνει μαγνήτης για τους χρυσοθήρες που κυνηγούσαν χρυσό στα ποτάμια της. Ελάχιστα πράγματα όμως γνωρίζουμε για τη ζωή στην περιοχή πριν από την έλευση των αποίκων. Σήμερα η πόλη είναι ένα ονειρικό ησυχαστήριο και… παράδεισος του γκολφ. Μετά την ξενάγησή μας στις φυσικές ομορφιές της Νάισνα θα μεταφερθούμε στο ξενοδοχείο μας για τακτοποίηση και δείπνο. Διανυκτέρευση στη Νάισνα.\nΗΜΕΡΑ 11η Διαδρομή των Κήπων: Νάισνα – Μόσελ Μπέι – Mονταγκού\nΣήμερα θα συνεχίσουμε την πορεία μας στη Διαδρομή των Κήπων. Πρωινή αναχώρηση για την πανέμορφη πόλη – λιμάνι Μόσελ Μπέι, στο δυτικό άκρο της διαδρομής. Η περιοχή είναι αγροτική και διαθέτει κοιτάσματα αερίου, άρα είναι μία πλούσια περιοχή. Τα πρώτα δείγματα ζωής χρονολογούνται πριν από 164.000 χρόνια αλλά ο πρώτος ευρωπαίος επισκέπτης της ήταν ο πορτογάλος εξερευνητής Βαρθολομαίος Ντίας το 1488. Ο Ντίας βρέθηκε εκεί για ανεφοδιασμό σε νερό, καθ’ οδόν προς την εξεύρεση των Ινδιών. Λόγω του εύφορου εδάφους άρχισε να ερευνά τον κόλπο αλλά αυτό εξόργισε τους ιθαγενείς οι οποίοι τον κυνήγησαν με πέτρες κι έτσι αναγκάστηκε να φύγει. Το 1497, κατέφθασε και ο Βάσκο Ντε Γκάμα… Εκείνος πλέον γνώριζε πού πατούσε και τι θα έβρισκε (η περιοχή είχε χαρτογραφηθεί από τον Ντίας) και αποφάσισε να ενεργήσει διαφορετικά… Παζάρεψε αγελάδες με τους ντόπιους κι έτσι ιστορικά στην περιοχή Μόσελ Μπέι, απ΄όλη την Αφρική, καταγράφηκε η πρώτη αγοραπωλησία μεταξύ Αφρικανών και Ευρωπαίων. Εμείς σήμερα θα κάνουμε μία μικρή ξενάγηση στην όμορφη πόλη. Θα ξεκινήσουμε από το Ταχυδρομικό Δέντρο, που θεωρείται ιστορικό ορόσημο της Μόσελ Μπέι. Το δέντρο βρίσκεται κοντά στην πηγή ανεφοδιασμού του Ντίας και για χρόνια χρησιμοποιούνταν ως σημείο μηνυμάτων μεταξύ των ευρωπαίων εξερευνητών. Τα μηνύματα τα άφηναν ο ένας στον άλλο μέσα σε μπότες που τις κρεμούσαν στα κλαδιά και αφορούσαν κυρίως ταξιδιωτικές παρατηρήσεις, εντοπισμό κινδύνων κτλ. Ακολουθεί το Μουσείο Ντίας, το οποίο περιλαμβάνει τρία εκθεσιακά κέντρα: το Ναυτικό Μουσείο, το Μουσείο των Κοχυλιών & Ψαριών και τις Αποικιακές Σιταποθήκες. Επίσης στους βοτανικούς στους κήπους του καλλιεργείται μεγάλη ποικιλία φυτών της περιοχής. Μετά θα κάνουμε και μία βόλτα στο ζωντανό λιμάνι, στο οποίο πέρα από την εμπορική κίνηση, ο κόσμος μαζεύεται και για ψυχαγωγία. Στη συνέχεια θα αναχωρήσουμε για το Μονταγκού μια ενδιαφέρουσα μικρή πόλη 180 χιλιόμετρα από το Κέιπ Τάουν, όπου θα διανυκτερεύσουμε. Άφιξη, τακτοποίηση και δείπνο στο ξενοδοχείο μας. Διανυκτέρευση στη Μονταγκού.\nΗΜΕΡΑ 12η Διαδρομή των Κήπων: Μονταγκού – Ρόμπερτσον – Γουόρτσεστερ – Κέιπ Τάουν\nΣήμερα θα συνεχίσουμε την πορεία μας στη Διαδρομή των Κήπων μέχρι να φτάσουμε στο Κέιπ Τάουν που είναι και το τέρμα της. Καθ’ οδόν θα κάνουμε δύο στάσεις, σε δύο πολύ ιδιαιτέρες πόλεις. Πρώτη είναι η Ρόμπερτσον, που φημίζεται για τους εξαιρετικούς αμπελώνες και τις τριανταφυλλιές της. Η Ρόμπερτσον βρίσκεται στην καρδιά του παγκοσμίως διάσημου Δρόμου του Κρασιού της Νότιας Αφρικής, στην περίφημη Εθνική Οδό 62. Η πόλη ιδρύθηκε το 1853 και πήρε την ονομασία της από τον Δρ Γουίλιαμ Ρόμπερτσον, έναν σκοτσέζο-ολλανδό υπουργό της Εκκλησιαστικής Μεταρρύθμισης. Επόμενος σταθμός μας είναι η ορεινή Γουόρτσεστερ, η οποία είναι κατασκεύασμα των αποίκων προκειμένου να εκμεταλλευθούν ανενόχλητοι τον φυσικό πλούτο της. Η ευρύτερη περιοχή ανακαλύφθηκε από τους Πορτογάλους αλλά αποικήθηκε τον 15ο αιώνα από τους Ολλανδούς. Τότε οι ντόπιοι εκδιώχθηκαν και οι νέοι κάτοικοι εκμεταλλευτήκαν τα πλούσια σε άγρια ζωή εδάφη για άκρατο κυνήγι άγριων ζώων προς εξαγωγή και για εκτροφή αγελάδων. Τον 18ο αιώνα κατέφθασαν και οι Βρετανοί, οι οποίοι συνέπραξαν με τους Ολλανδούς. Η σημερινή πόλη, (η οποία ιδρύθηκε το 1820) είναι χτισμένη στην κοιλάδα του ποταμού Μπρίντι και η βασική πηγή εισοδήματός μέχρι τον 20ο αιώνα ήταν το εμπόριο ελεφάντων μέσω της Ολλανδικής Εταιρίας των Ανατολικών Ινδιών. Τις άδειες εξαγωγής των ζώων τις εξέδιδε η ίδια η ολλανδική εταιρεία. Όπως αντιλαμβάνεστε οι άδειες αυτές, με τα σημερινά δεδομένα, ήταν ξεκάθαρα παράνομες. Τελικά οι Μαύροι Αφρικανοί άρχισαν να επιστρέφουν στην περιοχή της Γόρτσεστερ τον 20ο αιώνα, μετά τον Πρώτο Παγκόσμιο Πόλεμο, ως φθηνά αμειβόμενοι εργάτες… Μετά τη Γόρτσεστερ, θα συνεχίσουμε στη Διαδρομή των Κήπων, μέχρι το Κέιπ Τάουν, το οποίο θεωρείται μία από τις ομορφότερες πόλεις του κόσμου. Είναι η διοικητική πρωτεύουσα της Νότιας Αφρικής και η παλαιότερη αποικία των Ευρωπαίων στο νότιο τμήμα της αφρικανικής ηπείρου. Μεταφορά, τακτοποίηση και δείπνο στο ξενοδοχείο μας. Διανυκτέρευση στο Κέιπ Τάουν.\nΗΜΕΡΑ 13η Κέιπ Τάουν (ξενάγηση)\nΜία πόλη στην άκρη μιας ηπείρου δεν σημαίνει πάντα πως είναι μια ξεχασμένη πόλη. Στην περίπτωση μάλιστα αυτή συμβαίνει ακριβώς το αντίθετο. Κοσμοπολίτικο, γεμάτο ζωή και χρώματα, το Κέιπ Τάουν και η ευρύτερη περιοχή του Ακρωτηρίου, συνδυάζουν την αποικιοκρατική ιστορία με το μέλλον της Αφρικανικής Ηπείρου. Το Κέιπ Τάουν (Πόλη του Ακρωτηρίου) είναι η τρίτη σε πληθυσμό πόλη της Νότιας Αφρικής και πρωτεύουσα της επαρχίας Δυτικό Ακρωτήριο. Φημίζεται για το ιστορικό και πανέμορφο λιμάνι του, την πλούσια χλωρίδα (περιλαμβάνεται στη Διαδρομή των Κήπων) και για δύο μοναδικά γεωγραφικά χαρακτηριστικά: Το Τραπεζοειδές Όρος που δεσπόζει πάνω από την πόλη και το εντυπωσιακό Ακρωτήριο της Καλής Ελπίδας, που βρίσκεται περί τα 30 χιλιόμετρα νότια του οικισμού. Επιπλέον το Κέιπ Τάουν διαθέτει τη μεγαλύτερη βιοποικιλότητα σε όλο τον πλανήτη! Μόνο στο Τραπεζοειδές Όρος έχουν καταγραφεί 2.200 είδη φυτών… και γι αυτό τόσο η πόλη όσο και το όρος είναι Μνημεία Παγκόσμιας Κληρονομιάς της UNESCO. Χάρη στα παραπάνω χαρακτηριστικά το Κέιπ Τάουν έχει χαρακτηριστεί ως ο Καλύτερος Προορισμός στον Κόσμο, από τις διεθνούς κύρους εφημερίδες New York Times και την Daily Telegraph. Η Πόλη του Ακρωτηρίου ιδρύθηκε από τους Ολλανδούς το 1652 ως σταθμός ανεφοδιασμού για τα πλοία τους που μετέβαιναν στην Ανατολική Αφρική, τις Ινδίες και την Άπω Ανατολή. Γρήγορα ο οικισμός αυτός κατέστη από την Ολλανδική Εταιρεία των Ανατολικών Ινδιών ως η μεγαλύτερη πόλη στη Νότια Αφρική μέχρι την ανάπτυξη του Γιοχάνεσμπουργκ και του Ντέρμπαν. Εμείς σήμερα θα αρχίσουμε την ξενάγησή μας από το Τραπεζοειδές Όρος, στο οποίο θα ανεβούμε με τελεφερίκ. Από εκεί θα ατενίσουμε ολόκληρο το Κέιπ Τάουν που είναι αμφιθεατρικά χτισμένο στη λεκάνη που σχηματίζεται από το συγκεκριμένο βουνό και τα γειτονικά Σίγκναλ Χιλ, Κεφάλι του Λιονταριού και Κορυφή του Διαβόλου. Εν συνεχεία θα επισκεφτούμε τους Εταιρικούς Κήπους. Πρόκειται για μία τεράστια κατάφυτη περιοχή με δάση και καλλιεργήσιμες εκτάσεις μέσα στο κέντρο της πόλης. Θεσπίστηκε με την ονομασία Εταιρικοί Κήποι το 1650 από την Ολλανδική Εταιρεία Ανατολικών Ινδιών με σκοπό την καλλιέργεια ειδών ανεφοδιασμού για τα εμπορικά και εξερευνητικά καράβια που κατευθύνονταν προς τις Ινδίες και την Άπω Ανατολή. Σήμερα θεωρείται ο παλαιότερος κήπος της Αφρικής και φυσικά είναι μνημείο Παγκόσμιας Φυσικής Κληρονομιάς της UNESCO. Στη συνέχεια θα πάμε στην παλιά πόλη όπου θα δούμε όλα τα ιστορικά της μνημεία, όπως το Κάστρο, την Ολλανδική Εκκλησία, το παλιό Δημαρχείο, την τοπική Βουλή, το Προεδρικό Μέγαρο καθώς και την εκπληκτική αποβάθρα του λιμανιού. Φυσικά δεν θα παραλείψουμε το Κατάλυμα των Σκλάβων, ένα από τα παλαιότερα κτίσματα του Κέιπ Τάουν. Ανεγέρθηκε το 1670 και λειτουργούσε μέχρι και τον 19ο αιώνα ως χώρος διαλογής των Αφρικανών (ανδρών, γυναικών και παιδιών) που δια της απαγωγής και της βίας διοχετεύονταν στα σκλαβοπάζαρα τόσο της Αφρικής όσο και του Νέου Κόσμου από την Ολλανδική Εταιρεία Ανατολικών Ινδιών. Στο Μουσείο αυτό σήμερα, θα γνωρίσουμε πολλά και σημαντικά στοιχεία γι αυτές τις βάναυσες και απάνθρωπες διαδικασίες. Το μόττο του μουσείου είναι «Από τα ανθρώπινα λάθη στα ανθρώπινα δικαιώματα». Μετά θα επισκεφτούμε το πανέμορφο και πολύχρωμο Μπο-Καπ, την παλιά γραφική συνοικία των Μαλαισιανών που είναι αμφιθεατρικά χτισμένη στους πρόποδες του Σίγκναλ Χιλ. Πρόκειται για μία πρώην υποβαθμισμένη και γκετοποιημένη συνοικία, η οποία δημιουργήθηκε τον 19ο αιώνα. Σήμερα αποτελεί τμήμα του ιστορικού κέντρου του Κέιπ Τάουν και είναι ο παλαιότερος και καλύτερα διατηρημένος οικισμός μεταναστών σε ολόκληρη την Αφρική. Και για το τέλος θα αφήσουμε την Ξενάγηση των Διαμαντιών… Θα επισκεφτούμε το ολόλαμπρο Μουσείο των Διαμαντιών στο Κέιπ Τάουν, στους πρόποδες του Τραπεζοειδούς Όρους, όπου θα μάθουμε τα πάντα για την ιστορία του κυνηγιού των διαμαντιών στη Μαύρη Ήπειρο. Όλα άρχισαν το 1866, όταν ο γιος ενός αγρότη, ο 15άχρονος τότε Έρασμος Τζέικομπς ανακάλυψε παίζοντας στην περιοχή της σημερινής πόλης Κίμπερλι, στις όχθες του Ποταμού Πορτοκάλι, το Εύρηκα!, μία αστραφτερή πέτρα 21 καρατίων… (H Κίμπερλι απέχει περίπου 950 χλμ. από το Κέιπ Τάουν, προς βορρά.) Φυσικά ο Έρασμος δεν κατάλαβε τι ήταν η πέτρα. Ο πατέρας του την έδειξε στην αγορά και την πούλησε. Η πέτρα κατέληξε στα χέρια έμπειρων ευρωπαίων… οι οποίοι έσπευσαν να ρωτήσουν τον αγρότη πού τη βρήκε. Κι έτσι σύντομα εμφανίστηκαν οι επενδυτές Σέσιλ Ρόουντς (λίγο αργότερα πρωθυπουργός της Νότιας Αφρικής) και Σερ Έρνστ Οπεχάιμερ, και στο Κίμπερλι άρχισαν να λειτουργούν ορυχεία διαμαντιών… Ο Σέσιλ Ρόουντς μονοπώλησε τα ορυχεία και δημιούργησε τον επιχειρηματικό κολοσσό διαμαντιών De Beers και ο Οπενχάιμερ έγινε σύμφωνα με το περιοδικό Forbes ο πλουσιότερος άνθρωπος του πλανήτη… Σε αυτό το μουσείο λοιπόν θα μάθουμε για μία ακόμη ιστορία εκμετάλλευσης στη Μαύρη Ήπειρο… Με όλες αυτές τις εντυπωσιακές εικόνες και τις πολύ διδακτικές, θα επιστρέψουμε το απόγευμα στο ξενοδοχείο μας για ξεκούραση και δείπνο. Διανυκτέρευση στο Κέιπ Τάουν.\nΗΜΕΡΑ 14η Ακρωτήριο της Καλής Ελπίδας (μεγάλη εξερεύνηση)\nΣήμερα, προτελευταία ημέρα του ταξιδιού μας στη Νότια Αφρική, θα εξερευνήσουμε το νοτιότερο άκρο της χώρας και ολόκληρης της ηπείρου, το παγκοσμίως διάσημο για την ομορφιά, την ιστορική και ναυτική σημασία του, Ακρωτήριο της Καλής Ελπίδας. Βεβαίως εδώ πρέπει να διευκρινίσουμε πως για τους επιστήμονες, το συγκεκριμένο ακρωτήριο δεν είναι το νοτιότερο της Αφρικής όπως έχει διεθνώς καταχωρηθεί. Το αληθινό νοτιότερο άκρο της ηπείρου είναι το Ακρωτήριο των Βελόνων ή Αγκούλιας, περίπου 150 χλμ. νοτιοδυτικά της Καλής Ελπίδας. Αλλά, πείτε από λάθος των πρώτων θαλασσοπόρων, πείτε από ρομαντισμό, αυτή η παρανόηση δεν διορθώθηκε ποτέ στην παγκόσμια συνείδηση… Το ακρωτήριο της Καλής Ελπίδας είναι βραχώδες και απόκρημνο. Πρόκειται για ένα συνηθισμένο στην όψη απότομο και άγριο ακρωτήριο, που όμως υπήρξε πολύ σπουδαίο την εποχή των εξερευνήσεων, κατά την αναζήτηση των Ινδιών. Πρώτος εξερευνητής που έφθασε εκεί ήταν ο πορτογάλος θαλασσοπόρος Βαρθολομαίος Ντιάς, μόλις 35 χρόνια μετά την Άλωση της Κωνσταντινούπολης, το 1488, ο οποίος το ονόμασε Ακρωτήριο των Τρικυμιών, λόγω της μεγάλης θαλασσοταραχής που αντιμετώπισε στη περιοχή. Όμως ο τότε πορτογάλος βασιλιάς, Ιωάννης Β΄, διαισθανόμενος ότι τελικά από εκεί συνεχίζει ανατολικά ο θαλάσσιος δρόμος προς την Ινδία το ονόμασε επίσημα Ακρωτήριο της Καλής Ελπίδας. Πράγματι, ο αισιόδοξος βασιλιάς είχε δίκιο. To 1652 όταν κατέλαβαν την περιοχή οι Ολλανδοί και ίδρυσαν την Αποικία του Ακρωτηρίου στη Νότια Αφρική, άλλαξαν την ονομασία του σε Ακρωτήριο της Αποικίας. Το 1795 και ενώ η Ολλανδία βρισκόταν υπό τη γαλλική κατοχή του Ναπολέοντα το ακρωτήριο κατέλαβαν οι Άγγλοι και επανέφεραν την αρχική ονομασία του. Παρέμεινε σ΄ αυτούς, μέχρι το 1910. Πάντως για να μην μπερδευόμαστε, Ακρωτήριο της Καλής Ελπίδος ονομάζεται ολόκληρη η χερσόνησος της οποίας αποτελεί εσχατιά, καθώς και η γύρω ηπειρωτική περιοχή που αποτέλεσε διοικητικά μία από τις τέσσερις επαρχίες της Νοτιοαφρικανικής Ένωσης (επί βρετανικής κυριαρχίας) με πρωτεύουσα το Κέιπ Τάουν.Σήμερα λοιπόν στην ξενάγησή μας θα κινηθούμε νότια. Θα περάσουμε από τα πολύ όμορφα κοσμοπολίτικα προάστια του Κέιπ Τάουν και θα βγούμε στη φύση. Θα απολαύσουμε το υπέροχο και κατάφυτο τοπίο του Τραπεζοειδούς Όρους και θα κατευθυνθούμε προς τον πανέμορφο Κόλπο Χάουτ στον Ατλαντικό. Εκεί θα δούμε την ομώνυμη πόλη-θέρετρο με τα τρία γαλλικά φρούρια, την εντυπωσιακή παραλία και τα εστιατόρια υψηλής κουζίνας που ειδικεύονται στα θαλασσινά. Ο Κόλπος Χάουτ είναι και διάσημος σερφότοπος, για πολύ καλά εκπαιδευμένους επαγγελματίες σέρφερ. Το κύμα εκεί φτάνει πολλές φορές τα 14 μέτρα! Από το λιμανάκι θα επιβιβαστούμε σε ειδικό ταχύπλοο πλοιάριο για το κοντινό Νησί Ντούικερ. Πρόκειται για μία βραχονησίδα στην οποία ζουν 64.000 φώκιες μαζί με θαλασσοπούλια και κορμοράνους. Ίσως σε αυτή την κρουαζιέρα να δούμε και τους λευκούς καρχαρίες να κυκλώνουν το νησί για να εξασφαλίσουν την τροφή τους. Μετά την κρουαζιέρα θα ακολουθήσουμε τη λεωφόρο της Κορυφής Τσάπμαν και θα κατευθυνθούμε προς την άκρη του Ακρωτηρίου της Καλής Ελπίδας. Η Κορυφή Τσάπμαν είναι ένα βουνό που καταλήγει πάνω στον Ατλαντικό στη δυτική πλευρά του Ακρωτηρίου. Από την πλευρά της θάλασσας η πλαγιά κόβεται απότομα και σχηματίζει έναν εντελώς κατακόρυφο γκρεμό. Η λεωφόρος είναι κατασκευασμένη ακριβώς στον γκρεμό. Όπως θα φαντάζεστε η οδήγηση σε αυτόν τον δρόμο είναι πολύ θεαματική. Σαν σκηνή από ταινία. Από τη μία θα βλέπουμε τον απότομο βράχο που κόβεται και από την άλλη τα άγρια κύματα να σκάνε στη βάση του βουνού… Επόμενος σταθμός μας θα είναι η άκρη του Ακρωτηρίου της Καλής Ελπίδας στην οποία θα ανεβούμε με το τελεφερίκ Ιπτάμενος Ολλανδός. Το τελεφερίκ θα μας πάει στο υψηλότερο σημείο του ακρωτηρίου, εκεί όπου βρίσκεται ο ιστορικός φάρος, για να ζήσουμε τη μοναδική εμπειρία που προσφέρει η θέα της απόλυτης εσχατιάς. Πέρα από το απίστευτο θέαμα των κυμάτων που χτυπάνε λυσσαλέα στα βράχια στο σημείο όπου ενώνονται ο Ινδικός με τον Ατλαντικό Ωκεανό, η σκέψη όλης της ανθρώπινης και απάνθρωπης ιστορίας που προκάλεσε η ανακάλυψη αυτού του ακρωτηρίου κόβει την ανάσα… Και με αυτή την απίστευτη αίσθηση, θα συνεχίσουμε την εξερεύνηση του μαγευτικού ακρωτηρίου από τη δυτική πλέον πλευρά, με την επόμενη επίσκεψή μας στην Παραλία Μπόουλντερ ή αλλιώς την Παραλία των Ογκόλιθων. Εκεί θα δούμε μια κυριολεκτικά παραδεισένια παραλία με τιρκουάζ πολύ ήρεμα νερά, ιδανική για να κολυμπήσουν παιδιά και για να ζήσουν οι πανέμορφοι πιγκουίνοι της Αφρικής! Οι ογκόλιθοι αποτελούν τμήμα του Τραπεζοειδούς Όρους που ορθώνεται πάνω από την παραλία. Λόγω της ηρεμίας που προσφέρουν στον φυσικό κόλπο (τον κυκλώνουν και εμποδίζουν τα ωκεάνια κύματα να φτάσουν στην ακτή) δημιουργούν το τέλειο περιβάλλον για τους πιγκουίνους οι οποίοι έχουν αναπτύξει εκεί μία αποικία με περισσότερα από 3.000 μέλη… Αυτή είναι η μοναδική παραλία σε ολόκληρη την Αφρική στην οποία μπορούμε να δούμε πιγκουίνους! Τελευταίος σταθμός μας για σήμερα είναι η ειδυλλιακή Σάιμονσταουν. Μία πόλη χτισμένη από τους Βρετανούς τον 19ο αιώνα, η οποία λειτουργούσε ως βάση του βρετανικού ναυτικού και σήμερα είναι η βάση του ναυτικού της Νότιας Αφρικής. Η Σάιμονσταουν πήρε την ονομασία της από τον πρώτο ολλανδό κυβερνήτη της Αποικίας του Ακρωτηρίου, Σάιμον βαν ντερ Στελ. Πέρα από την πανέμορφη αποικιακή αρχιτεκτονική της, φημίζεται για την ήρεμη ρομαντική ατμόσφαιρα και τον εξαιρετικά διατηρημένο πύργο Μαρτέλο, του 19ου αιώνα, που είναι δείγμα της βρετανικής οχύρωσης για την προστασία των αποικιών της. Κάπου εδώ ολοκληρώνεται και η τελευταία ξενάγησή μας στην πανέμορφη Νότια Αφρική. Επιστροφή στο ξενοδοχείο μας για ξεκούραση και δείπνο. Διανυκτέρευση στο Κέιπ Τάουν.\nΗΜΕΡΑ 15η Κέιπ Τάουν – Πτήση για Αθήνα\nΗλεκτρονική μορφή του διαβατηρίου σας (σε έγχρωμο αρχείο pdf), που θα πρέπει να αποστείλετε στο γραφείο μας είκοσι (20) τουλάχιστον ημέρες πριν από την αναχώρηση του ταξιδιού.\nΞενοδοχεία 4 & 4* sup\nΗμιδιατροφή καθημερινά (βραδινό) μέσα στα ξενοδοχεία και όχι σε τοπικά εστιατόρια – εκτός από το γεύμα στο πάρκο Τσόμπε που προσφέρεται κατά τη\nδιάρκεια του σαφάρι\nΔΩΡΕΑΝ αποκλειστική ταξιδιωτική ασφάλεια, με καλύψεις για τον κορωνοϊό πριν και μετά το ταξίδι αλλά και για καραντίνα κατά τη διάρκεια του ταξιδιού.Ισχύουν όροι και υπάρχουν προϋποθέσεις.\nεγγράφων και έξτρα καλύψεων όπως ιατροφαρμακευτικές και νοσοκομειακές δαπάνες, ασφάλεια προκαταβολής κ.α.). Ζητήστε πληροφορίες από το τμήμα κρατήσεων για την ακριβή περιγραφή των καλύψεων, το ύψος για την κάθε μια κάλυψη, και τους όρους των καλύψεων για αποφυγή παρεξηγήσεων: € 1.020\nΣύμφωνα με οδηγία της Νοτίου Αφρικής για ανηλίκους κάτω των 18 ετών επιπλέον του διαβατηρίου απαιτείται και Ληξιαρχική πράξη γέννησης του ανηλίκου, μεταφρασμένη στα Αγγλικά από τη Πρεσβεία. Διαφορετικά δεν θα επιτραπεί η επιβίβαση του ανηλίκου στην πτήση.


PSC Ορισμός: θύρα ασφαλείας εταιρείας - port security company\nΑρχική › 3 γράμματα › PSC › θύρα ασφαλείας εταιρείας\nPSC: θύρα ασφαλείας εταιρείας\nΤι σημαίνει το PSC; το PSC σημαίνει θύρα ασφαλείας εταιρείας. Εάν επισκέπτεστε τη μη αγγλική έκδοση και θέλετε να δείτε την αγγλική έκδοση του θύρα ασφαλείας εταιρείας, μετακινηθείτε προς τα κάτω προς τα κάτω και θα δείτε τη σημασία του θύρα ασφαλείας εταιρείας στην αγγλική γλώσσα. Να θυμάστε ότι η συντομογραφία του PSC χρησιμοποιείται ευρέως σε βιομηχανίες όπως η τραπεζική, η πληροφορική, η εκπαίδευση, η χρηματοδότηση, η κυβερνητική και η υγεία. Εκτός από το PSC, το θύρα ασφαλείας εταιρείας μπορεί να είναι σύντομο για άλλα ακρωνύμια.\nPSC = θύρα ασφαλείας εταιρείας\nΑναζητάτε γενικό ορισμό του PSC; Το PSC σημαίνει θύρα ασφαλείας εταιρείας. Είμαστε υπερήφανοι που απαριθμήσαμε το ακρωνύμιο του PSC στη μεγαλύτερη βάση δεδομένων συντομογραφιών και Ακρωνύμιων. Η παρακάτω εικόνα εμφανίζει έναν από τους ορισμούς του PSC στα Αγγλικά: θύρα ασφαλείας εταιρείας. Μπορείτε να κατεβάσετε το αρχείο εικόνας για να το εκτυπώσετε ή να το στείλετε στους φίλους σας μέσω ηλεκτρονικού ταχυδρομείου, Facebook, Twitter ή TikTok.\nΌπως προαναφέρθηκε, το PSC χρησιμοποιείται ως ακρωνύμιο σε μηνύματα κειμένου για την αναπαράσταση του θύρα ασφαλείας εταιρείας. Αυτή η σελίδα έχει να κάνει με το ακρωνύμιο της PSC και τις έννοιες της ως θύρα ασφαλείας εταιρείας. Σημειώστε ότι το θύρα ασφαλείας εταιρείας δεν είναι η μόνη έννοια του PSC. Μπορεί να υπάρχουν περισσότεροι από ένας ορισμοί του PSC, οπότε Ελέγξτε το στο λεξικό μας για όλες τις έννοιες του PSC ένα προς ένα.\nΟρισμός στα αγγλικά: port security company\nΕκτός από το θύρα ασφαλείας εταιρείας, το PSC έχει άλλες έννοιες. Παρατίθενται στα αριστερά κάτω. Μετακινηθείτε προς τα κάτω και κάντε κλικ για να δείτε το καθένα από αυτά. Για όλες τις έννοιες του PSC, κάντε κλικ στο κουμπί "περισσότερα ". Αν επισκέπτεστε την αγγλική έκδοση και θέλετε να δείτε ορισμούς του θύρα ασφαλείας εταιρείας σε άλλες γλώσσες, κάντε κλικ στο μενού γλώσσας στο δεξιό κάτω μέρος. Θα δείτε έννοιες του θύρα ασφαλείας εταιρείας σε πολλές άλλες γλώσσες όπως Αραβικά, Δανέζικα, Ολλανδικά, Χίντι, Ιαπωνία, Κορεάτικα, Ελληνικά, Ιταλικά, Βιετναμέζικα, κλπ.


Επί τάπητος το ουκρανικό στη συνάντηση Ιερώνυμου-Χρυσόστομου (ΦΩΤΟ) - ΒΗΜΑ ΟΡΘΟΔΟΞΙΑΣ\n🕐 Τελευταία ενημέρωση: 21/05/2019 19:18:03 - Πρώτη δημοσίευση: 21-05-2019 | 18:26:46\nΤην Αθήνα επισκέπτεται ο Αρχιεπίσκοπος Κύπρου Χρυσόστομος και σήμερα το απόγευμα είχε συνάντηση με τον Αρχιεπίσκοπο Αθηνών και πάσης Ελλάδος Ιερώνυμο.\nΤο ζήτημα της αυτοκεφαλίας της ουκρανικής Εκκλησίας βρέθηκε στην ατζέντα τω δύο Προκαθημένων που συζήτησαν το θέμα.\nΗ Αθήνα είναι ο τρίτος σταθμός του ταξιδιού του Αρχιεπισκόπου Χρυσοστόμου, καθώς είχε επαφές σε Βελιγράδι και Σόφια με τους Πατριάρχες Ειρηναίο και Νεόφυτο αντίστοιχα, συνεχίζοντας τις συζητήσεις για το θέμα της Ουκρανίας που έχει κλονίσει την ενότητα της Ορθοδοξίας.\nΣτις δηλώσεις του ο Αρχιεπίσκοπος Χρυσόστομος ανέφερε μεταξύ άλλων: «Ελπίζω να είναι θετικό για την Εκκλησία. Είχα πει στους δικούς μου κάτω ότι εάν κάνουμε κάποιο λάθος για έναν προκαθήμενο, αν τον αδικήσουμε, επειδή εμείς είμεθα θνητοί, με τον θάνατό μας πεθαίνει και το λάθος. Αν κάνουμε λάθος για την Εκκλησία, επειδή είναι αθάνατη η Εκκλησία δυστυχώς μένει κι το λάθος αθάνατο. Και πρέπει να προσέξουμε να μην κάνουμε λάθος για την Εκκλησία. Είναι αμαρτία από τον Θεό. Για αυτό συνεχώς γνώμονας των ενεργειών μας πρέπει να είναι το καλώς νοούμενο συμφέρον της Εκκλησίας και δεν πρέπει να δούμε τα πρόσωπα. Όποια και να είναι δεν μας ενδιαφέρει.\nΜας ενδιαφέρει πρώτιστα η Εκκλησία. Και τα πρόσωπα είναι αγαπητοί φίλοι, τα αγαπούμε, τα σεβόμεθα. Θα δώσουμε τον καλόν εαυτόν μας στην υπηρεσία όλων, αλλά πρώτιστον η υπηρεσία στην Εκκλησία και ευελπιστώ ότι θα την υπηρετήσωμεν με όλην την δύναμιν την ψυχής μας να μην έχομε σχίσμα. Έζησε στην πορεία της την αιωνόβιο η Εκκλησία πολλές τρικυμίες, ελπίζω να μη ζήσει άλλη. Αρκετά θέματα, προβλήματα έχει η Εκκλησία και πρέπει να τα αντιμετωπίσουμε και με θάρρος και με πίστη και με αισιοδοξία. Με αυτές τις προϋποθέσεις έχω αναλάβει αυτό το έργο. Δεν είναι εύκολο, αλλά κανείς όταν πιστεύει βάλει τον σταυρό του και ζητήσει τη χάρη του Θεού δεν έχει παρά να φέρει εις πέρας το έργο, γιατί την Εκκλησία την αγαπά περισσότερο από εμάς ο ίδιος ο ιδρυτής της ο Σωτήρας όλων ο Χριστός. Με αυτές τις προϋποθέσεις ξεκινήσαμε, με αυτές ευελπιστώ ότι θα τελειώσουμε».\nΑπό την πλευρά του ο Αρχιεπίσκοπος Ιερώνυμος ανέφερε: «Πράγματι τα λόγια σας είναι σοφά, πράγματι οι προβληματισμοί σας είναι σωστοί. Εναπόκειται τώρα όλοι μας από τη θέση που είμαστε και διακονούμε να δούμε το θέμα υπεύθυνα και όχι προσωπικά, είτε να υποστηρίξουμε προσωπικά συμφέροντα, αλλά το γενικότερο συμφέρον της Εκκλησίας και ιδιαίτερα την ενότητα». «Είμεθα άνθρωποι, όλοι κάνουμε λάθη αλλά και μπορούμε με αγάπη και με πίστη τα λάθη να τα υπερβούμε με τη χάρη του Θεού».\nΑρχιεπίσκοπος ΙερώνυμοςΑΡΧΙΕΠΙΣΚΟΠΟΣ ΚΥΠΡΟΥ ΧΡΥΣΟΣΤΟΜΟΣΟρθοδοξίαουκρανικό


Το σκέφτεται ο Μιλόγεβιτς\nΠαρασκευή 4 Νοεμβρίου 2016 07:13\nΝα αντιστρέψει το κλίμα που υπάρχει αυτές τις μέρες εντός των τειχών θέλει ο Πανιώνιος στο παιχνίδι με τον ΠΑΟΚ, στο οποίο καλείται να αντιδράσει και να δείξει πως η εμφάνιση με την ΑΕΛ ήταν μία κακή παρένθεση.\nΤο συγκεκριμένο ματς είναι ένα τεστ για πολλούς παίκτες, όπως και για τον Βλάνταν Μιλόγεβιτς, ο οποίος ακόμη το σκέφτεται για την ενδεκάδα. Υπάρχουν θέσεις, βέβαια, στις οποίες δεν μπορεί να κάνει και πολλά...\nΈχει χάσει για παράδειγμα δύο εξτρέμ, αφού εκτός του τραυματία Ολαϊτάν, τιμωρημένος είναι ο Φούντας. Έτσι ο μοναδικός που μπορεί να παίξει στην τριάδα είναι ο Μασούρας, αφού τον Καθάριο δείχνει να τον προτιμά πίσω από τον φορ.\nΕκτός υπενθυμίζεται πως είναι και ο Γκιοατά, ενώ ο Σέρβος τεχνικός προβληματίζεται για το αριστερό άκρο της άμυνάς του. Τον τελευταίο καιρό δεν είναι καθόλου ικανοποιημένος από τον Αντωνιάδη και ο Τασουλής περιμένει στη... γωνία έχοντας πάρει πόντους και από την εμφάνισή του κόντρα στον Λεβαδειακό.


‘Εφυγε από την ζωή ο Λάζαρος Εφραίμογλου – The Panhellenic Post\nΤο Διοικητικό Συμβούλιο του Ιδρύματος Μείζονος Ελληνισμού «εκφράζει τη βαθιά του λύπη για την απώλεια του. Ο Λάζαρος Εφραίμογλου υπήρξε ένας πρωτοπόρος και οραματιστής της επιχειρηματικότητας στον τόπο μας και με την πολυετή του προσφορά ανέδειξε τους τομείς της πολιτιστικής και ιστορικής κληρονομιάς και γνώσης».\nΤο Διοικητικό Συμβούλιο ανακοινώνει ότι θα παραστεί στη νεκρώσιμο ακολουθία που θα πραγματοποιηθεί την Παρασκευή, 26 Απριλίου & ώρα 17.00 στο Α’ Νεκροταφείο Αθηνών».\nΟ Λάζαρος Εφραίμογλου γεννήθηκε το 1932 στην Aθήνα από γονείς πρόσφυγες από τη Σπάρτη Πισιδίας της Mικράς Aσίας.Παντρεύτηκε το 1961 την Oυρανία Aνδρ. Kλη και το 1965 απέκτησαν ένα γιο, τον Δημήτρη.\n«Ένας μεγάλος Έλληνας, ο ιδρυτής και πρόεδρος του Ιδρύματος Μείζονος Ελληνισμού, Λάζαρος Εφραίμογλου, έφυγε σήμερα από κοντά μας» δήλωσε ο πρωθυπουργός Αντώνης Σαμαράς, σημειώνοντας στο μήνυμά του:\n«Ως επιχειρηματίας διακρίθηκε για την πρωταγωνιστική δράση του στην ανάπτυξη του επιμελητηριακού θεσμού τόσο σε εθνικό, όσο και σε ευρωπαϊκό επίπεδο. Ως πολιτικός υπηρέτησε, με σεμνότητα και ανιδιοτέλεια, από τη θέση του βουλευτή, την παράταξή μας και το δημόσιο συμφέρον. Ως Έλληνας δώρισε το σύνολο της περιουσίας του στο Ίδρυμα Μείζονος Ελληνισμού, το οποίο ίδρυσε με σκοπό την προβολή της πατρίδας μας σ’ ολόκληρο τον κόσμο.\n»Ως άνθρωπος διακρινόταν για την ευγένειά του και τη βούληση προσφοράς στο κοινωνικό σύνολο. Τιμήθηκε, άλλωστε, με δεκάδες Βραβεία, Τιμητικά Διπλώματα, Μετάλλια Τιμής και Εποποιίας. Οι Απανταχού Έλληνες τον τιμούμε και τον ευγνωμονούμε. Στους οικείους του εκφράζω τα πιο ειλικρινή συλλυπητήριά μου».\nΟ πρόεδρος της Βουλής Ευάγγελος Μεϊμαράκης προέβη στην ακόλουθη δήλωση:\n«Με ιδιαίτερη θλίψη πληροφορήθηκα το θάνατο του Λάζαρου Εφραίμογλου, πρώην βουλευτή Α΄ Αθηνών της Νέας Δημοκρατίας και ιδρυτή του Ιδρύματος Μείζονος Ελληνισμού. Ο Λάζαρος Εφραίμογλου υπήρξε ένας εξαιρετικά δημιουργικός άνθρωπος με βαθύ πατριωτικό αίσθημα, που διακρίθηκε τόσο στον επιχειρηματικό τομέα όσο και στη δημόσια ζωή.\n» Μικρασιάτης στην καταγωγή, έφερε πάντα μέσα του την ασίγαστη φλόγα του ανήσυχου ελληνικού πνεύματος, που μετουσίωσε σε αστείρευτη δράση και πλούσιο έργο. Η προσφορά του στην ανάδειξη και την προβολή του ελληνικού πολιτισμού εντός και εκτός Ελλάδας, η συνεισφορά του στη συντήρηση πολιτιστικών μνημείων της χώρας μας, καθώς και το κοινωνικό έργο που επιτέλεσε, αποτελούν σημαντική παρακαταθήκη. Ως Πρόεδρος της Βουλής των Ελλήνων και προσωπικά, εκφράζω στους οικείους του θερμά συλλυπητήρια».\nΟ πρόεδρος του ΠΑΣΟΚ Ευάγγελος Βενιζέλος δήλωσε: «Ο Λάζαρος Εφραίμογλου υπήρξε ένας οραματιστής που έθεσε, με πολλούς τρόπους, τις δυνάμεις του στην υπηρεσία της Ελλάδας. Το Ίδρυμα Μείζονος Ελληνισμού θα είναι πάντα εκεί για να μας τον θυμίζει και να τιμά τη μνήμη του με τον καλύτερο τρόπο. Απευθύνω τα θερμότερα συλλυπητήρια στην οικογένεια του».\n«Ο Λάζαρος Εφραίμογλου, ιδρυτής του Ιδρύματος Μείζονος Ελληνισμού, αφιέρωσε τη ζωή του στη διάσωση και την παρουσίαση μέσω πρωτοποριακών νέων τεχνολογιών, της ιστορίας του Ελληνισμού. Ένας άνθρωπος που αφήνει πλούσια κληρονομιά στις επόμενες γενιές. Τα θερμότερα συλλυπητήρια στην οικογένειά του» αναφέρει ανακοίνωση της ΔΗΜΑΡ.\nΣαρωτικές αλλαγές στις Ένοπλες Δυνάμεις - «Λουκέτο» σε 45 στρατόπεδα\nΟ Κυπριακός Τύπος, 25 Απριλίου 2013